Bila Usia Hijabi Masuk 30-an,  Ini Caranya Rutin Penjagaan Wajah Paling Perfect Tanpa Menyakitkan

Apabila umur menjengah 30, mulalah pelbagai masalah datang mengetuk. Sebaiknya, pada usia ini anda perlu fokus untuk mencegah garis-garis halus dan ketidaksamaan rona kulit akibat pancaran matahari, begitu juga merawat jerawat orang dewasa (masalah yang melanda hampir 50% mereka yang berumur 30-an).

Walaupun anda tidak mengalami masalah jerawat orang dewasa, namun anda akan bermanafaat dengan menggunakan produk yang ‘deep-cleaning’ memandangkan kulit anda akan menjadi lebih berminyak pada usia begini.

Selalunya pada usia ini, kulit anda berada di dalam kategori ‘normal’ namun pada zaman kini ia lebih cenderung kepada ‘kombinasi’. Hal ini kerana faktor stress, ketidak seimbangan hormon dan juga peningkatan pencemaran pada sekeliling.

Jadi bagaimana mahu menghalang dari kulit cepat menua sebelum waktunya? Mari Hijabista berikan strateginya:

Pembersih wajah yang lembut

Gunakan pembersih yang lembut dan berubat untuk mengelakkan kulit anda semakin menipis (yang merupakan pelindung kepada iritasi luaran). Asas krim atau tanpa buih adalah pilihan terbaik.

Serum antioksida

Di samping dapat menghalang garis-garis halus dan kedutan, kegunaan serum yang memiliki sekurang-kurangnya SPF30 setiap hari akan mengelakkan parut jerawat anda menggelap terutamanya pada mereka yang memiliki tona kulit yang lebih gelap.

Pembersih wajah yang lembut

Hijabista sarankan anda menggunakan pencuci wajah yang sama untuk pagi dan malam. Jangan tambahkan lagi bilangan produk anda.

Jika anda terlalu letih atau tidak larat untuk mencuci wajah, lap wajah anda dengan tisu basah khas untuk wajah untuk memastikan pori anda bersih.

Rawatan pengelupasan

Ini Hijabista sarankan kepada mereka yang tidak berkulit sensitif. Ini adalah untuk merawat jerawat yang ada pada wajah. Produk retinoid mampu memudarkan kesan parut jerawat pada wajah tetapi jika kulit anda sensitif, pastikan ia ada bahan tambahan iaitu asid ‘glycolic’.

Semoga tip ini bermanafaat kepada anda semua yang berada di dalam 30-an ataupun bakal menjengah 30.


Campur Sahaja 4 Bahan Alami Ini, Boleh Bantu Anda Bakar Lemak Degil!

Memiliki tubuh yang kurus dan ramping memang menjadi impian setiap gadis. Ramai yang berkeinginan untuk menurunkan berat badan tetapi sedikit yang cenderung untuk bekerja keras di gim. Sebaliknya setia dengan pemakanan dan diet yang sihat. Dengan campur sahaja 4 bahan alami ini, boleh bantu anda bakar lemak degil.

P/S: Anda harus minum setengah jam sebelum sarapan dan pastikan perut kosong untuk hasil terbaik. Elakkan juga makanan bergula untuk mendapat hasil lebih cepat.


Toner Terbaik Untuk Mereka Yang Berkulit Kering, Lepas Ini Jangan Salah Pilih Lagi

Penggunaan toner dapat mengembalikan kelembapan kulit khususnya buat mereka yang berkulit kering. Ia dapat mengimbangkan pH kulit wajah untuk memudahkan kulit menyerap serum dan krim yang akan dipakai selepas itu. Toner juga merupakan langkah kedua membersihkan sisa kotoran yang masih melekat di kulit wajah selepas anda mencuci wajah dengan pembersih khusus.

Kenalpasti jenis kulit anda terlebih dahulu sebelum menggunakan toner. Tidak semua toner dibuat untuk semua jenis kulit. Pilihlah yang paling cocok dengan jenis kulit dan permasalahan kulit yang sedang dialami. Jika anda memiliki kulit yang kering, hindari toner yang mengandungi alkohol kerana ia akan membuatkan kulit tegang mudah iritasi.

Pilihlah toner yang mengandung komponen-komponen yang menghidrasi seperti hyaluronic acid dan ceramide. Toner yang baik untuk kulit kering juga sebaiknya mampu mengimbangi pH kulit, mengurangkan iritasi, dan menyediakan antioksidan supaya kulit sudah bersedia untuk rutin penggunaan produk kecantikan yang lain.

Ingin tahu info lebih lanjut tentang produk toner bersesuaian untuk anda yang berkulit kering? Ikuti list di bawah.

1. Kiehls Cucumber Herbal Alcohol-Free Toner

Toner yang sangat ringan ini tidak mengandungi alkohol, sehingga tidak akan membuatkan kulitmu terasa kering. Berbahan dasar timun dan ekstrak herbal lainnya, produk ini mampu memberikan efek menenangkan, menyeimbangkan pH kulit, serta melembutkan kulit. Kulit terasa bersih dan tidak menimbulkan efek kering.

2. Benton Aloe BHA Skin Toner
Diperkaya dengan ekstrak lidah buaya, salicylic acid, sodium hyaluronate, dan vegetable glycerin, toner ini tidak hanya menambah kelembapan ke dalam kulit tetapi juga mampu menahan kelembapan dari penyejatan. Selain itu, kandungan lidah buaya mampu tingkatkan perawatan pori. Redakan stres dan iritasi pada kulit, serta memberikan sensasi dingin yang menyegarkan.

3. Klairs Supple Preparation Toner
Produk yang satu ini tidak menyebabkan iritasi, sekaligus mampu meremajakan dan menghidrasi kulit. Sesuai namanya, toner ini akan membersihkan, mempersiapkan, dan menjaga keseimbangan pH untuk membantu penyerapan produk yang akan digunakan selepas itu.

4. Sensatia Botanicals Chamomile Tea Facial Toner
Kombinasi chamomile, lidah buaya, madu, ekstrak teh hijau, belimbing, pegaga, dan betik membuatkan produk ini sesuai bukan sahaja untuk pemilik kulit kering tetapi juga mereka yang memiliki kulit sensitif. Selain itu, produk ini juga mengandungi minyak mawar yang dapat membantu menenangkan kulit tanpa menghilangkan minyak semulajadi kulit. Gunakan produk ini untuk menjaga kulit agar tetap lembap dan selain dapat melindungi kulit daripada pencemaran.

5. L’Occitane Reine Blanche Illuminating Lotion Toner
Selain mampu membantu menyediakan hidrasi untuk melembapkan kulit, toner ini juga akan mengembalikan kejernihan dan kecerahan kulit. Diperkaya Reine Blanche Complex dan dibuat daripada bahan-bahan semulajadi, produk ini mampu membantu meratakan corak warna kulit dan merawat tekstur kulit, sehingga kulit jadi lebih lembap, tampak bercahaya, dan halus.

6. Pyunkang Yul Essence Toner
Bebas dari wangian dan pewarna buatan, toner ini juga bersifat hypoallergenic dan ia tidak akan membuatkan kulit mengalami alahan atau iritasi. Kandungan 91.3% milk vetch root extract akan mengembalikan energi pada kulitmu, sembari memberikan hidrasi yang intens. Cukup tepuk-tepuk kulitmu untuk hasilkan sensasi kenyal dan tingkatkan elastisitas kulit.

7. Nacific Fresh Herb Origin Toner
Produk ini mengandung air bunga calendula untuk hilangkan sisa-sisa makeup dan kotoran sekaligus menghaluskan tekstur kulit. Selain itu, juga mengandung antioksidan aktif yang dapat membantu kamu untuk melawan tanda-tanda penuaan serta menenangkan kulit.

Sumber kredit: Cosmopolitan


Awet Muda Dan Boleh Turunkan Berat Badan, Untungnya Siapa Yang Suka Makan Manggis

Buah manggis merupakan salah satu buah-buahan tropika yang menjadi kegemaran ramai. Buah ini tidak hanya memiliki rasa yang enak tapi juga memiliki pelbagai khasiat untuk kesihatan dan kecantikan.

Buah dengan nama ilmiah Garcinia mangostana ini diyakini mampu mengatasi berbagai penyakit oleh para ahli kesehatan tradisional Asia sejak abad 18. Menurut Style Craze, khasiat buah ini berasal dari senyawa alami polifenol yang dikenal sebagai xanthones. Ada dua jenis xanthones dalam buah manggis, iaitu alpha dan gamma.

Xanthone ini merupakan ubat yang efektif untuk memerangi berbagai penyakit kardiovaskular, memperbaiki sel-sel yang rosak akibat radikal bebas serta memperlahankan penuaan.
Seluruh bahaian buah manggis mulai dari buah hingga kulit luarnya juga boleh dimanfaatkan untuk tujuan kecantikan dan kesihatan. Berikut 8 manfaat manggis untuk kesihatan dan kecantikan.

MENGUBATI JERAWAT
Manggis memiliki sifat antibakteria alami dan kandungan antimikroba yang sangat efektif dalam mengubati banyak masalah kulit seperti jerawat, noda gelap di kulit wajah, kulit berminyak, dan kulit kering. Selain itu kandungan vitamin C yang tinggi dalam buah manggis juga sangat efektif untuk menjadikan kulit lebih segar dan sihat.

MEMPERBAIKI SEL
Kandungan xanthone yang hadir dalam kulit buah manggis ternyata paling tinggi jika dibandingkan dengan buah-buahan lain. Xanthone ini mampu menyembuhkan penyakit kulit, memperbaiki sel tubuh yang rosak serta melindunginya dari kerosakan.

MENJADIKAN KULIT AWET MUDA
Penuaan terjadi kerana proses oksidasi yang diakibatkan oleh radikal bebas. Untuk itu diperlukan antioksidan yang berfungsi untuk menyingkirkan radikal bebas tadi. Manggis ternyata mengandungi antioksidan seperti catechin (antioksidan yang ditemukan dalam teh hijau) yang tinggi. Dengan mengamalkan buah ini secara teratur, kulit akan jadi lebih awet muda. Jus yang terhasil dari kulit manggis juga menjadikan kulit anda terasa lebih anjal.

BERNUTRISI TINGGI
Buah manggis walau rendah kalori tapi memiliki kandungan nutrisi yang tinggi dan beragam. Dalam satu cawan atau 196 gm buah manggis mengandungi 35 gm karbohidrat, 3,5 gm serat dan vitamin C yang mencukupi 9% dari keperluan harian.

MEMBUAT WAJAH AWET MUDA
Antioksidan dalam buah manggis tidak hanya baik untuk kesihatan tapi juga kecantikan. Hal ini kerana zat ini mampu memperbaiki sel-sel tubuh yang rosak dan menggantikannya dengan yang baharu menjadikan kulit kelihatan awet muda.

MERAWAT KULIT
Xanthone yang ada dalam buah manggis sudah diketahui memiliki sifat anti kanser, termasuk kanser kulit. Selain itu, buah manggis juga memiliki sifat anti inflamasi, anti bakteria, anti kulat dan anti alergi yang berguna untuk mengurangkan risiko alahan kulit, penuaan kulit, dan jangkitan bakteria.

MENURUNKAN BERAT BADAN
Buah manggis merupakan buah yang baik diambil jika anda sedang berdiet. Melalui satu kajian yang dilakukan menunjukkan bahawa sekumpulan individu yang minum jus manggis sebagai suplemen memiliki indeks massa tubuh yang lebih rendah.

MENJAGA KESIHATAN PENCERNAAN
Buah manggis mengandungi 3,5 gm serat atau setara dengan 14% dari keperluan harian yang disarankan. Kandungan serat yang tinggi dalam buah manggis tentunya bermanfaat untuk menjaga kesihatan pencernaan selain mengelakkan daripada masalah sembelit.


Satu Jam Selepas Subuh Tentukan Hala Tuju Hidup, Ini Yang Kita Perlu Buat

Apa yang biasa kita buat selepas sejam waktu subuh? Biasanya bagi yang bekerja agar segera bersiap untuk ke tempat kerja. Keluar awal kerana mahu elak kesesakan jalan raya. Bagi ibu-ibu pula sambil bersiap ke tempat kerja, siapkan anak-anak untuk ke sekolah.

Kalau waktu hujung minggu pula ada yang mengambil kesempatan untuk tidur semula selepas selesai menunaikan solat subuh. Sebenarnya satu jam selepas subuh itu cukup bermakna dalam kehidupan kita.

1 jam selepas subuh menentukan bagaimana hala tuju hidup kita.

Jadi, apakah yang perlu kita buat 1 jam selepas subuh?

1. Jangan tidur lepas subuh. Ia menutup banyak pintu rezeki malah akan membuatkan tubuh jadi lemah. Kalau terlalu penat, tunggu waktu syuruk jam 7.00 pagi ke atas. Dan selepas itu rehatlah tak mengapa.

2. Biasakan untuk mandi dan bersihkan diri. Mandi sebelum dan selepas subuh akan membantu sistem badan menjadi segar dan sihat. Juga membuatkan wajah menjadi awet muda. Cubalah!

3. Sarapan. Makan sikit diwaktu pagi membuatkan sistem penghadaman akan berfungsi dengan baik. Ambil sepotong roti pun takpe. Segelas susu dan kopi pun baik. Janji makan atau minum sikit.

4. Ini yang terpenting. Baca Al Quran. Zikir. Selawat. Nak buat atau nak baca atau nak pasang sahaja di Youtube pun tak mengapa. Asalkan kita niat untuk memberi makan buat hati. Hati akan jadi kuat dan tidak akan lemah.

1 jam kita buat semua ini, insyaAllah hidup akan bermakna.

Dan kita mampu melangkah lebih jauh dan bertenaga.


6 Tip Penjagaan RAMBUT Wajib Tahu Untuk Muslimah MODEN, Salah Satu Jangan IKAT Rambut ‘Time’ Basah

Hijab melindungi rambut dari cuaca yang panas dan juga hujan ataupun apa sahaja perubahan cuaca. Namun ia tidak bermakna anda boleh abaikan kesihatan rambut anda. Walaupun berhijab seharian, anda masih perlu menjaga kesihatan rambut. Ada beberapa tip menjaga rambut yang boleh dilakukan bagi wanita berhijab.

Pasti ramai yang sudah sedia maklum yang kita tidak digalakkan untuk mengikat rambut tatkala ia basah. Tetapi apabila kita sudah lewat, ia tidak membenarkan kita untuk membuat pilihan lain. Ini hanya akan mengakibatkan rambut anda lebih cepat berbau dan juga leper.

Penyelesaian: Pelan masa mencuci rambut anda terlebih dahulu. Jika hari itu sangat panas dan rambut anda basah dengan peluh, pastikan anda ada senggang masa beberapa jam untuk membiarkan rambut anda kering dengan baik. Jika anda tidak ada masa tersebut, gunakan pengering rambut (dengan berpada).

Jangan tidak tahu bahawa kepala dan rambut anda juga perlu bernafas dan juga terdedah dengan cahaya matahari. Memandangkan anda memakai hijab, cukup dengan membuka tingkap atau pintu rumah anda untuk membenarkan cahaya matahari mengenai rambut anda. Vitamin D sangat penting ya untuk kesihatan rambut dan kepala anda.

Penyelesaian: Lakukan jemuran ini sekurang-kurangnya 30 minit seminggu. Pilih kawasan di dalam rumah anda yang paling terdedah dengan cahaya matahari dan berehatlah di situ.

Apabila memakai hijab, biasa bagi kita untuk mengikat, menggulung, menyanggul dan mengikat tocang pada rambut kita. Bergantung kepada gaya hidup kita, biasanya 6 – 9 jam rambut kita akan berada di dalam keadaan yang begitu.

Penyelesaian: Pulang ke rumah, buka hijab dan lepaskan rambut anda! Jangan biarkan ia terus kepam begitu. Kalau boleh, elakkan juga dari mengikat rambut anda melainkan anda tiada pilihan. Jika ada sahabat bukan mahram datang ke rumah, ikat hijab anda dengan lebih relaks dan longgar untuk membenarkan peredaran udara yang baik.

Memandangkan anak tudung sentiasa melekat kepada kepala, ia juga merupakan benteng pertama dari lelehan peluh dan juga tempat berkumpul kelemumur. Ini membuatkan anak tudung anda boleh menjadi penyebab rambut anda kotor dan berbau.

Penyelesaian: Pastikan anda mecuci anak tudung dengan kerap dan lebih senang jika anda memiliki sekurang-kurangnya lima helai anak tudung agar kebersihannya terjamin dan anda tidak kehabisan stok anak tudung.

Ingat, walaupun kita berhijab tidak bermakna rambut tidak perlu dipotong. Bukan bermakna anda perlu berambut pendek ya!

Penyelesaian: ‘Trim’ rambut anda secara berkala setiap 4 ke 6 minggu, cukup untuk membuang hujung rambut bercabang. 1/2 ke 1 inci sudah mencukupi.

Bagi anda yang tidak sukakan ikatan rambut yang longgar, ini sahaja penyelesaiannya. Apabila anda mengikat rambut dengan terlalu ketat, ia akan menarik rambut anda dan ia akan mudah tercabut atau terputus.

Penyelesaian: Benarkan ikatan rambut yang longgar sekurang-kurangnya sekali seminggu untuk merehatkan kulit kepala anda.

Memakai hijab bukan bermakna kesihatan rambut boleh diabaikan. Malah ia menjadi lebih penting dan mustahak untuk kita memastikan kesihatannya.

Tidak kira orang yang bertudung ataupun tidak, pengambilan makanan yang sihat dan berkhasiat penting untuk memastikan kesihatan dan kecantikan rambut terpelihara. Anda jugando digalakkan mengambil makanan yang kaya dengan vitamin E, vitamin B12, vitamin B6, protein dan vitamin C. Sumber vitamin ini boleh anda perolehi daripada buah-buahan, sayuran hijau dan kekacang.


6 Item Pelengkap Ini Buat HIJABI Tampil Stailo & Berkeyakinan. No 3 Wajib Ada!

Tidak kira apa jua panggilannya, tudung, selendang, hijab, ‘shawl’, penambahan aksesori bukan sahaja mampu membuatkan anda tampil cantik kala menggayakannya, bahkan anda akan rasa hebat memakainya mengikut kesesuaian aktiviti harian.

Tetapi tunggu! Sebelum anda berputus asa dalam usaha untuk menggayakannya, HIJABISTA tampilkan  beberapa tip dalam usaha menggayakan barang-barang kemas dan perhiasan di samping mengekalkan imej berhijab!

Tika mengenakan hijab polos tanpa motif, gunakan skarf bermotif atau sebaliknya. Skarf biasanya digunakan untuk melengkapi tampilan hijab turban yang menghabiskan seluruh bahagian hijab di atas kepala. Dengan menggunakan skarf, bahagian leher dan dada mampu diselindungkan.

Tidak perlu merasa ragu-ragu untuk memilih aksesori kalung yang akan digunakan, hanya perlu sesuaikan dengan gaya dan acara yang akan dihadiri. Jika ingin bergaya secara kasual,  padankan sahaja kalung dengan hijab berona cerah.

Tidak disangkal lagi peri pentingnya mengenakan kaca mata buat hijabi tika panas mentari memancar bumi. Namun tidak salah jika sesekali berfesyen, kaca mata memang mempunyai peranan yang penting untuk penampilan si manis hijabi.

Usai melilit hijab, gunakan pin pelbagai bentuk untuk disematkan di hijab bahagian sisi telinga agar terlihat kemas dan tidak terurai.

Pelbagai ajnas gelang, cincin dan jam tangan dapat digayakan untuk menonjolkan lagi penampilan. Pemakaian aksesori tersebut dapat menambah penampilan terlihat mewah.

Tas tangan ini merupakan suatu wadah atau tempat yang digunakan untuk meletakkan barangan supaya dapat dibawa ke mana pun. Dalam dunia fesyen, tas tangan  mempunyai peranan sangat penting, dan sangat terlihat menonjol apatah lagi jika ronanya temerang.

Bagi wajah yang berbentuk bulat, pilihlah tudung yang bercorak kecil dan tidak penuh. Ia adalah untuk mengelakkan wajah anda kelihatan penuh dan tidak terurus.


Formula Cantik Terbaharu Di Pasaran, Salah Satunya Setanding Klinik Estetik Mewah

Lambakan produk kecantikan di pasaran memberi manfaat kepada hijabi di luar sana yang mementingkan kecantikan dan penampilan.Kali ini hijabista kongsi produk terbaharu di pasaran yang mempunyai formula hebat setanding klinik estetik mewah.

Berikut senarai produk terbaharu:

KIEHL’S – AVOCADO NOURISHING HYDRATION MASK

Menggunakan kepakaran sain untuk menguatkan potensi bahan-bahan semulajadi. Kiehl percaya manfaatkan buah-buahan semulajadi dalam rawatan kecantikan. Hari ini, Kiehl dengan bangga memperkenalkan formula terkini, NEW Avocado Nourishing Hydration Mask. Formula ini menggunakan superfood kegemaran semua orang untuk membuktikan pengayaan, penghidratan yang sangat mendalam yang membantu menghidupkan semula dan menyegarkan kulit dalam masa beberapa minit, menyebabkan 91.7% * pengguna melaporkan kulit mereka terasa licin selepas penggunaan.

Buah avocado penuh dengan vitamin dan mineral yang menjadikan mereka bahan penjagaan kulit yang kuat dengan tekstur yang halus, menyokong segala-galanya dari rambut berkilauan ke kulit yang bercahaya. Tiada masa untuk membuatnya sendiri di rumah, Kiehl’s Avocado Nourishing Hydration Mask menyediakan penyejuk yang jauh lebih teratur dan penghidratan berkhasiat daripada alpukat dengan sendirinya.

KIEHL’S – PURE VITALITY SKIN RENEWING CREAM

Diilhamkan oleh amalan tradisional Timur dan Barat, ahli kimia Kiehl memberi tumpuan kepada bahan-bahan yang mempunyai keupayaan yang diketahui untuk membantu memulihkan kulit menjadi kelihatan lebih muda. Dengan formula 99.6% dari bahan yang diperoleh secara semulajadi, menyatukan Manuka Honey dan Red Ginseng Root Korea yang terkenal di dunia, untuk membantu kulit memperbaharui dan meningkatkan daya tahan dan tekstur kulit yang lebih licin dan penampilan yang lebih muda dari masa ke semasa.

Kiehl telah mencipta asas krim lembut dengan tekstur ringan yang sesuai untuk semua jenis kulit (berminyak dan sensitif). Berdasarkan penilaian kesihatan, produk ini bertindak sebagai jaminan bahawa bahan telah yang digunakan sesuai dengan alam sekitar, yang direka untuk kitaran penggunaan masa depan, dan menggunakan tenaga bersih dan air sepanjang rantaian bekalan proses.

AHC VITAL MEDICA MASK

Lembaran mask muka ini diperkaya dengan sebotol penuh serum AHC, yang terkenal dengan manfaat khasiat dan pelembapnya. Diformulasikan daripada bahan selulosa lembut, mask ini juga muat dengan sempurna pada kontur wajah, membolehkan khasiat diserap dengan cepat dan sekata untuk membantu mendapatkan kulit lembut ‘Chok Chok’ yang menjadi idaman di Korea.

“AHC menonjol sebagai satu-satunya jenama penjagaan kulit di Malaysia yang pada asalnya diperkembangkan untuk klinik estetik mewah di Korea Selatan, di mana standard kecantikannya tinggi dan inovasi yang canggih. Dalam pasaran yang kompetitif, jenama kami kekal popular kerana penggunaan bahan-bahan premium dan teknologi canggih bagi merumuskan formula penjagaan kulit yang mewah namun mampu untuk dimiliki,”

Untuk hasil yang terbaik, semua masker AHC perlu didinginkan sebelum digunakan sehingga jangka suhu di belakang pek bertukar menjadi warna hijau. Sensasi dingin menambahkan kesan yang menenangkan pada kulit untuk mengurangkan keradangan dan juga akan mengecilkan liang dan menjadikan kulit bersedia untuk menyerap semua bahan yang berkhasiat.

• AHC Premium Hydra Gold Foil Mask – Setiap helaian masker ini diperkaya dengan sebotol 25g penuh bahan-bahan penghidratan. Ini termasuk Vitamin B5, yang melega dan melembapkan kulit, serta Asid Hyaluronic yang mempunyai keupayaan mengekalkan air yang memberi kelembapan mendalam untuk kulit kering dan sensitif.

• AHC Premium Hydra Soother Cellulose Mask – Penyelamat kulit kusam dan letih, sama seperti Gold Foil Mask, mask ini dibekalkan dengan sebotol penuh bahan berkhasiat termasuk Vitamin B5 yang menghidratkan. Apa yang istimewa tentang produk ini ialah ianya mengandungi 50% larutan Asid Hyaluronic, yang membekalkan kulit dengan kelembapan padu dan menenangkan.

• AHC Premium Vital C Complex Cellulose Mask – Membantu Bagi mereka yang ingin mencerahkan kulit. Dirumuskan dengan sebotol penuh formula pencerahan kulit, mask muka ini penuh dengan larutan ekstrak 50% lemon, yang mencerahkan, melega dan membersihkan kulit. Satu lagi ramuan utamanya adalah Vitamin C, yang mencerahkan bintik-bintik hitam serta menyerikan kulit yang tidak sekata. Selain itu, bahan yang dipatenkan ditambah untuk membantu menenangkan kulit stres.

MELVITA ARGAN ROSE SCENTED OIL

Minyak Argan Organik yang paling disayangi yang berfungsi dengan keajaiban untuk merawat & menyuburkan kulit. Minyak wangi Argan Rose baru yang berbau indah. Dirumuskan dengan bau mawar semulajadi, Aroma Minyak Wangi Argan Rose memberikan kesan santai tambahan yang menjadikannya senang digunakan. Hidrasi kulit berganda dengan menggunakan titisan minyak argan yang menenangkan minda dengan haruman ros.

L’OOCITANE GEL-TO-FOAM CLEANSER

Sesuai dengan semua jenis kulit, pembersih muka harian ini menyegarkan wajah anda dan membantu mengurangkan ketidaksempurnaan.

Dirumus dengan timun, yang dikenali dengan sifatnya yang menyegarkan, dan thyme, kaya dengan zink – yang dikenali untuk membantu mengurangkan kecacatan, ia berubah menjadi busa lembut yang lembut membersihkan, menghilangkan kekotoran dan solekan, dan kesan kulit yang lembut dan selesa. Bukan komedogenik. Toleransi diuji di bawah penyeliaan dermatologi dan ophthalmologi.

3-in-1 Micellar Water – Dirumuskan dengan timun dan thyme, air micellar ini meninggalkan rasa kulit yang segar, lembut dan lembap.

THE SUGAR STRAWBERRY EXFOLIATING FACE WASH

New Sugar Strawberry Exfoliating Face Wash adalah rumusan yang lazat, membersihkan dengan lembut sambil memperbaiki tekstur kulit untuk kegunaan seharian.

Strawberry Exfoliating Face Wash mengandungi dua saiz kristal gula yang secara beransur-ansur meleleh ke kulit untuk memperbaiki tekstur dan liang-liangnya lalu menghasilkan kulit wajah lebih cerah, manakala ekstrak strawberi membantu mengekalkan kulit yang sihat dan anjal. Formula ini juga mengandungi agen pembersih semulajadi yang terdapat dalam ekstrak kulit sabun soapberry, bahan baru untuk sumber segar dari buah beri pokok-pokok di India.


Hijabis Jangan Sambil Lewa Cuci Tudung, Kalau Mahu Tudung Tahan Lama Ikut Cara Ini.

Seperti mana pakaian, hijab atau tudung juga memerlukan penjagaan rapi. Jika sambil lewa sahaja, anda mungkin tidak berpeluang memakai tudung kesayangan anda itu lagi.  Tudung juga datang dari pelbagai jenis fabrik. Jadi, cara penjagaannnya juga adalah berbeza.

Amalkan basuhan tangan dan elakkan penggunaan berus kerana ia akan merosakkan urat benang sutera yang sangat lembut. Cukup dengan hanya rendaman dalam air bersih bercampur pelembut kain. Kalau anda nak tahu, pelembut pakaian dapat menjadikan sutera anda semakin lembut, bersinar dan menambah seri warna serta corak tudung. Sekiranya tudung sutera anda terkena kotoran, segeralah mencucinya. Elakkan daripada menggunakan peluntur kerana ia berpotensi untuk mereputkan sutera kesayangan anda.

Jika tudung anda terdiri daripada bahan fabrik tenunan, seeloknya elakkan daripada menjemurnya di bawah cahata matahari. Gunakan alternatif lain dengan menjemurnya di bawah kipas. Hal ini bertujuan untuk menjaga kualiti dan keaslian kain tenun. Segeralah mencuci tudung anda jika terkena kotoran kerana kotoran lebih mudah meresap pada kain tenunan. Cara mencucinya juga agak mudah. Anda hanya perlu merendam tudung anda dengan air bersih bersama bahan pencuci selama 20 minit kemudian bilas dengan air bersih dan perah.

Tudung dari fabrik ini antara yang popular digunakan dan dijual di pasaran. Hal ini kerana jenis fabrik kapas yang lebih selesa dikenakan sesuai dengan iklim cuaca panas di Malaysia. Sewaktu mencuci tudung ini, elak menggunakan bleach atau bahan kimia lain selain dari pencuci biasa. Anda boleh membasuh tudung anda dengan tangan atau washing machine dengan air sejuk atau suam. Seeloknya tudung yang berlainan warna diasingkan bagi mengekalkan warnanya.  Fabrik ini akan mengalami sedikit kecutan, jadi untuk mengatasinya semasa iron tudung tersebut, semburkan dengan air atau untuk lebih mudah gunakan sahaja steam iron.

Bagi pemakai tudung ini, penjagaannya agak mudah. Jika hendak mencuci tudung ini, rendamkan sahaja dengan air bersih bercampur sedikit pencuci selama 20 minit. Kemudian bilas dengan air bersih dan sedikit pelembut fabrik dan keringkannya di kawasan teduh. Elakkan dari menjemur terus ke pancaran terik matahari kerana ia berisiko untuk merosakkan fabrik tudung anda.


Kekal Bertenaga Sepanjang Ramadan, Minum Air Nabeez Kegemaran Rasulullah Waktu Sahur

Buah kurma memang hidangan terbaik yang boleh memberi kita tenaga berkekalan untuk bekalan seharian berpuasa. Kebiasaannya waktu sahur atau ketika berbuka kita akan menjamah buah kecil ini. Tetapi sebenarnya buah kurma juga boleh di pelbagai cara kegunaannya.

Antaranya adalah dengan merendamnya dengan air dan boleh diminum begitu sahaja. Cara ini dipanggil air nabeez yang bermaksud air rendaman. Kurma atau kismis direndam dalam air masak semalaman (dalam bekas yang bertutup) dan kemudian diminum keesokan paginya ketika mahu bersahur.

Air nabeez juga dikatakan merupakan sajian kegemaran Rasulullah SAW.

Nabi merendam beberapa butir kurma atau kismis (salah satu) di dalam air untuk semalaman (dalam bekas bertutup) dan meminum air rendaman tersebut di pagi hari esoknya.

Airnya Nabi minum dan buah kurma yang sudah lembut, Nabi langsung menelannya tanpa mengunyah terlebih dulu.

Ada beberapa hadis yang menyebutkan tentang cara membuat air nabeez ini, salah satunya riwayat dari Imam Muslim,

Aisyah pernah ditanya tentang nabeez, kemudian ia memanggil seorang wanita pelayan asal Habasyah. “Bertanyalah kepada wanita ini!” Kata Aisyah. “Kerana ia dahulu pernah membuat nabeez untuk Rasulullah SAW,” tambahnya. Lalu wanita asal Habasyah itu berkata, “Aku pernah membuat nabeez untuk beliau dalam sebuah kantung kulit pada malam hari. Kemudian aku mengikatnya dan menggantungnya. Lalu di pagi harinya beliau SAW meminumnya.”Dari Aisyah dia berkata, “Kami biasa membuat perasan untuk Rasulullah SAW di dalam air minum yang bertali di atasnya, kami membuat rendaman di pagi hari dan meminumnya di malam hari, atau membuat rendaman di malam hari lalu meminumnya dipagi hari.” (HR Muslim).

Walau bagaimanapun diingatkan eloklah membuatnya sekali dan terus diminum. Bimbang ia menjadi masam pula nanti.

Bahan Diperlukan:

Kurma / kismis

Air suam

Cara Membuatnya:

1. Ambil kurma dalam bilangan ganjil dan carikkan isi kurma berkenaan.

2. Rendam isi kurma dalam air masak sebelum tidur. Letak di luar tak perlu simpan dalam peti sejuk.

3. Bolehlah diminum esok untuk bersahur.

p/s: Jangan campurkan kurma dengan kismis. Kalau mahu buatlah air secara berasingan. Diingatkan juga eloklah membuatnya sekali dan terus diminum. Bimbang ia menjadi masam pula nanti.

Khasiat Air Nabeez:

1. Minuman yang mengandungi alkali yang dapat membantu proses pembuangan

2. Kelebihan asam pada perut dan memulihkan sistem pencernaaan tubuh. Juga membantu menyingkirkan toksin berbahaya dari tubuh. Ia juga sangat berguna sebagai detox.

SUMBER: TRIBUNNEW.COM


Ketahui Keperluan Kalori Sehari Untuk Menurunkan Berat Badan. Penekanan Pada Anda Yang Berusia

Keperluan kalori setiap hari berbeza-beza setiap orang, bergantung pada tujuan orang tersebut ingin mengekalkan, menurunkan atau menaikkan berat badan. Selain itu, beberapa faktor lain juga memengaruhi keperluan kalori sehari, seperti jenis jantina, usia, gaya hidup, serta tinggi dan berat badan.

Kalori merupakan ukuran banyaknya energi yang terkandung dalam pengambilan makanan atau minuman. Kalori juga boleh berupa energi yang terbakar selama melakukan aktiviti fizikal.

Apabila anda ingin menurunkan berat badan, total pengambilan dan pengeluaran kalori harian harus lebih sedikit dari keperluan kalori setiap hari. Sebaliknya bila Anda ingin menambah berat badan, Anda perlu memakan lebih banyak kalori.

Apabila total kalori harian dari pengambilan nutrisi dan yang keluar dari aktiviti fizikal anda setara dengan keperluan kalori sehari, berat badan anda akan seimbang.

Secara umum, keperluan kalori sehari rata-rata lelaki dewasa adalah 2.500 kalori, sedangkan perempuan dewasa adalah sekitar 2.000 kalori. Namun, jumlah tersebut sebenarnya dipengaruhi oleh pelbagai faktor, salah satunya faktor usia.

Seiring bertambahnya usia, terutama ketika memasuki usia lanjut, aktiviti seseorang umumnya cenderung berkurang. Akibatnya, orang tua tidak lagi memerlukan pengambilan kalori sebanyak sebelumnya.

Sedangkan bagi anak-anak atau remaja yang aktif, keperluan kalori sehari sekitar antara 1.000-2.000 kalori. Bagi usia remaja boleh sekitar antara 1.400–3.200 kalori sehari. Sama seperti orang dewasa, keperluan kalori sehari anak laki-laki umumnya lebih tinggi daripada anak perempuan.

Perkara yang harus dilakukan bila anda ingin menurunkan berat badan adalah mengurangkan pengambilan kalori sekaligus berupaya membakar lebih banyak kalori, sehingga total kalori harian sesuai dengan keperluan kalori anda.

Pada orang dewasa, untuk mengurangi sekitar 0.5 kg berat badan per minggu, diperlukan pengurangan atau defisit sekitar 500–750 kalori sehari. Jadi untuk menurunkan berat badan, perkiraan total kalori yang diperlukan wanita adalah 1200-1500 kalori, manakala lelaki adalah 1500–1800 kalori sehari.

Namun, mengurangkan kalori tidak bererti anda harus merasa kelaparan. Beberapa perubahan pola makan dan gaya hidup sihat dapat membantu anda menurunkan berat badan dengan cara yang sihat. Berikut di antaranya:

Menambahkan protein ke dalam menu diet anda adalah cara paling sederhana dan efektif untuk menurunkan berat badan. Sebuah penelitian menunjukkan bahawa protein dapat meningkatkan metabolisme tubuh dan membakar lebih banyak kalori. Diet tinggi protein diketahui dapat membakar 80 sampai 100 kalori sehari.

Memakan pengambilan protein juga mengenyangkan dan terbukti dapat melawan nafsu makan berlebihan, sehingga menyebabkan penurunan berat badan secara efisien. Namun jangan lupa, sebaiknya tetap imbangi makan protein dengan memakan serat dan vitamin dari buah atau sayuran.

Kesan merbahaya dari gula yang dimakan secara berlebihan bukan hanya penambahan berat badan, tetapi juga penurunan kesihatan secara menyeluruh dan meningkatknya risiko terjadinya pelbagai penyakit. Salah satunya adalah diabetes.
Bila ingin menurunkan berat badan, anda disarankan untuk membatasi pengambilan makanan dan minuman manis yang tinggi gula, termasuk gula-gula, coklat, soda, jus buah, dan susu coklat.

Cara sederhana lain untuk menurunkan berat badan adalah dengan banyak minum air. Kajian telah menunjukkan bahawa minum air putih yang cukup dapat meningkatkan metabolisme. Meminum 2 liter air atau sekitar 8 gelas air sehari dapat membakar sekitar 96 kalori.

Selain itu, banyak minum juga membantu mengurangkan rasa lapar. Minum 500ml air setengah jam sebelum makan boleh membantu anda mengurangi jumlah kalori yang dimakan ketika makan.

Menghilangkan pengambilan karbohidrat juga merupakan cara yang sangat efektif dalam menurunkan berat badan. Penelitian menunjukkan bahawa diet rendah karbohidrat dapat membakar kalori 2 kali ganda dibandingkan diet rendah lemak.

Berolahraga sangat penting dalam proses menurunkan berat badan kerana dapat membakar kalori, mempertahankan otot, dan meningkatkan metabolisme tubuh. Jika terasa sulit kurangkan pengambilan kalori dalam makanan, anda boleh menurunkan pengambilan kalori dengan membakarnya ketika berolahraga.
Anda boleh melakukan variasi olahraga, termasuk latihan beban. Jika anda tidak boleh pergi ke tempat fitnes, cubalah melakukan latihan sendiri di rumah, seperti sit up, squat, pull up atau push up.

Kini, sudah banyak tersedia alat atau aplikasi yang dapat digunakan untuk membantu menghitung keperluan kalori sehari. Jika perlu, Anda dapatkan nasihat doktor atau ahli pemakanan untuk menurunkan berat badan dengan menjaga pengambilan dan pengeluaran kalori sesuai keperluan kalori sehari.


Jika Mengalami 5 Dari 10 Tanda Ini, Itu Bermakna Kulit Anda Berminyak Tapi Dehidrasi

Salah pemahaman besar yang sering dialami oleh anda yang kulit berminyak adalah menganggap bahawa berminyak sama dengan kulit terlalu lembap. Kenyataannya ini salah.

Perlu anda tahu bahwa kulit yang berminyak sering kali dehidrasi, sehingga akhirnya kulit memproduksi sebum berlebih untuk melindunginya dari kekeringan yang akhirnya menjadi makin banyak minyak.

Untuk itu anda perlu sedari dengan betul kondisi kulit wajah sebenarnya agar boleh merawatnya dengan tepat. Jadi anda boleh semak, jika anda mengalami 10 tanda ini, bererti kulit anda berminyak tapi dehidrasi.

Menjelang siang hari, biasanya mulai banyak minyak muncul di area T-zone-lalu berkembang ke seluruh permukaan kulit wajah. Ya, wajah anda sering kali berminyak menjelang siang hari dan seterusnya. Tapi di sisi lain anda juga merasa kulit wajah seperti kaku, kering dan berkedut kekurangan cairan.

Mekap yang cakey tidak hanya terjadi pada yang berkulit kering. Kulit berminyak yang dehidrasi pun akan sering mengalaminya. Ketika memakai mekap wajah anda akan lebih mudah cakey dan tidak mudah diratakan. Lalu pori pun akan mudah tersumbat.

Anda memakai pembersih wajah khusus kulit berminyak? Mungkin akan sering terasa sensasi ini. Ya, setelah mencuci wajah terasa kesat dan kaku. Di satu sisi lain anda terasa wajah jadi bersih bebas sebum, tapi sebenarnya ini menandakan wajah anda kehilangan kelembapan alaminya sehingga mengalami dehidrasi.

Untuk membantu makeup agar lebih smooth di wajah anda lakukan rutin exfoliating. Namun ternyata hasilnya masih sama saja. Ini terjadi bukan hanya kerana penumpukan sel kulit mati semata namun kerana kulit wajah anda dehidrasi sehingga mekap sukar disapukan dengan sempurna.

Cuba perhatikan area sekitar mata dan mulut, adakah muncul garis halus yang sering membuat mekap jadi crack? Padahal usia anda masih muda, belum sampai 30 tahun? Ini boleh terjadi keranana kulit yang dehidrasi. Ya, kulit yang dehidrasi mendorong kedutan dan garis halus lebih cepat muncul, khususnya di area yang berkerut saat anda terseyum, seperti area sekitar mulut dan mata.

Pori wajah anda kelihatan besar dan kasar? Ya ini memang sering terjadi pada kulit yang dehidrasi tapi berminyak. Ketika kulit anda mengalami dehidrasi atau kekurangan cairan dan kelembapan, pori-pori akan secara lansung kelihatan lebih besar dan menonjol.

Anda akan kesukaran menemukan skincare atau pun mekap yang benar-benar sesuai untuk kulit. Ketika pilih untuk kulit berminyak, kulit anda cenderung jadi kering namun ketika pilih yang biasa atau untuk kulit kering kulit anda malah jadi makin berminyak.

Seperti yang sudah disebutkan sebelumnya, area T-zone pasti akan jadi ‘ladang minyak’ di area wajah anda. Area dahi dan hidung ini memang cenderung lebih banyak memproduksi sebum dibandingkan area lainnya pada wajah.

Kulit yang berminyak dan dehidrasi tidak hanya akan terlihat pada kulit wajah tapi juga kulit kepala anda. Kulit kepala akan sangat mudah untuk berminyak. Sehari saja tidak basuh rambut, ia akan berbauu dan kotoran mudah sekali menempel yang akhirnya jadi kelemumur. Namun di sisi lain, helai rambutmu, khususnya di bahgian ujung sangatlah kering.

Selain kulit kepala, bibir juga jadi bahagian yang boleh menunjukan keadaan kulit wajah yang berminyak tapi dehidrasi. Ketika cuaca panas di mana anda umumnya kekurangan cairan, bibirmu biasanya akan jadi ekstra kering sampai mengalami pecah-pecah.

Jika anda 5 antara 10 tanda di atas, bererti kulit wajah anda termasuk jenis berminyak tapi dehidrasi atau oily dehydrated skin. Untuk itu, anda perlu pandai memilih skincare atau pun mekap yang boleh menghidrasi dengan baik namun tidak menyumbat pori.


Anda Mempunyai Ibu Bapa Yang Sakit, Amalkan Doa Ini Untuk Kesembuhan dan Tata Caranya

Adakah a tahu, bahwa mengurus ibu bapa tergolong ibadah yang paling tinggi darjatnya. Dalam beberapa hadis digambarkan, mengurusi ibu bapa termasuk ibadah yang sangat banyak pahalanya. Bahkan, lebih utama mengurusi ibu bapa dibandingkan berjihad. Jadi, jika zaman sekarang ada kes seorang anak sibuk dengan urusan ekonomi dan meniggalkan ibu bapanya, maka semua ibadah wajib dan sunah yang dilakukan tidak berbuah hasil.

Apalagi kalau keadaan kesihatan ibu bapa tidak berapa baik, itu ertinya sebagai anak kita wajib untuk merawat ibu bapa dan memberikan perhatian lebih. Sebagai umat Muslim tentu doa untuk kesembuhan ibu bapa yang sakit jadi hal yang utama. Sebab, hanya doa anak solehlah yang akan menjadi salah satu bekal ibu bapa kita walau kelak terpisah alam. Jom semak bagaimana doanya!

Mendoakan kedua ibu bapa yang sedang sakit adalah sebuah perkara yang lazim dilakukan oleh seorang anak. Berdoa boleh dikatakan sebagai salah satu cara berinteraksi dengan Allah, di mana penyakit tersebut tidak semata-mata diberikan kecuali dengan izin Allah. Maka, hanya kepada-Nya lah anda boleh memohon kesembuhan. Berikut doa yang boleh anda amalkan :

اللَّهُمَّ رَبَّ النَّاسِ اَذْهِبِ الْبَاْسَ وَاشْفِهُ وانْتَ الشَّافِى لاَ شِفَاءَ اِلاَّ شِفَاؤُكَ شِفَاءً لاَ يُغَادِرُ سَقَمًا

Allahumma robbannaasi adzhibil ba’sa wasy fihu, wa antas syaafi, laa syifaa-a illa syfaauka, syifaan laa yughaadiru saqaama.

Ertinya : Ya Allah, Rabb Manusia, hilangkanlah kesusahan dan berikanlah dia kesembuhan, Engkau Zat Yang Maha Menyembuhkan. Tidak ada kesembuhan kecuali kesembuhan dari-Mu, kesembuhan yang tidak meninggalkan penyakit lain.

Ketika berdoa, alangkah baiknya kalau anda mengikuti turutan-turutan dalam berdoa agar doa anda segera dimakbulkan oleh Allah.

“Ibu bapa adalah pintu syurga yang paling tengah. Terserah pada anda, hendak menjaganya atau membiarkanya.” (HR Tirmidzi)

Anak-anak yang merawat ibu bapanya hingga wafat kebanyakan dicintai Allah. Perkara tersebut tercermin dalam karier hidupnya di dunia, dan mereka cenderung menjadi orang-orang yang sukses. Mukjizat merawat ibu bapa boleh anda temukan dalam sejarah hidup seorang sahabat Nabi, iaitu Elias bin Muawiyah. Ketika ibu dari Elias wafat, beliau menitiskan air mata tanpa meratap, lalu beliau ditanya seorang sahabat yang lain tentang sebab tangisannya.

Jawabnya, “Allah telah membukakan untukku beberapa pintu untuk masuk surga, sekarang satu pintu telah ditutup.” Begitulah, ibu bapa adalah pintu syurga, bahkan pintu yang paling tengah di antara pintu-pintu yang lain. Maksud pintu yang paling tengah adalah yang paling bagus dan paling tinggi. Ertinya, sebaik-baik bermaksud yang boleh menghantar seseorang ke dalam syurga dan meraih darjat yang tinggi adalah dengan menjaga dan merawat ibu bapa.

Semasa memanjatkan doa dan meminta kesembuhan kepada Allah SWT, ada amalan-amalan lain yang boleh anda lakukan ketika ibu bapa sedang sakit.

Itulah doa untuk kesembuhan ibu bapa yang sakit beserta tata caranya. Selalu doakan ibu bapa dalam keadaan apapun setiap saat. Kerana mereka adalah orang terbaik yang paling berjasa dalam kehidupan kita. Selain itu, mendoakan kedua ibu bapa juga mampu melapangkan rezeki serta dapat memanjangkan usia kita.


Elak Sarapan Pagi Punca Berat Badan Naik Mendadak. Rakyat Malaysia Selalu Amalkan Ni!

“Bersarapan pagi ala raja, siang sebagai seorang putera, dan malam seperti seorang papa kedana.” Perumpamaan ini menekankan betapa pentingnya sarapan pagi dalam diet harian, diikuti makan tengah hari, lalu diakhiri dengan makan malam.

Menurut Susan Bowerman, Pengarah Kanan Latihan Pemakanan di Herbalife, sarapan pagi yang sihat mempunyai pel- bagai manfaat terhadap badan, antaranya pengukuhan kadar metabolisma, peningkatan tahap kecergasan mental dan pembaikan sistem penghadaman.

Melalui kaji selidik yang dijalankan di 11 pasaran dalam rantau Asia Pasifik oleh Herbalife mendapati, 31% rakyat Malaysia mengabaikan sarapan pagi sekurang-kurangnya sekali untuk setiap minggu, manakala kebanyakan daripada mereka mengambil makanan yang tidak seimbang dan ia terdiri daripada komposisi karbohidrat yang berlebihan pada waktu pagi.

Pengabaian sarapan pagi mungkin tampak remeh, namun ia akan memberi kesan terhadap kesihatan anda pada masa yang akan datang. Dengan mengabaikan sarapan pagi, anda akan berasa lebih kempunan untuk makan pada waktu yang lain, lantas akan menyukarkan lagi usaha untuk menguruskan berat badan.

Kesimpulannya, ambil sedikit masa untuk menikmati sarapan pagi yang sihat.


Rupanya Senaman ‘Plank’ Pun Boleh Kuruskan Badan! Ini 5 Kelebihannya Yang Wajib Anda Tahu!

Senaman ‘plank’ sudah mula menjadi sebuah trend dimana ia merupakan salah satu senaman jika ingin membuat set HIIT CARDIO. Dipercayai dapat meningkatkan ketahanan otot, senaman ‘plank’ juga mampu untuk membakar banyak kalori dan sesuai dijadikan salah satu senaman untuk anda yang ingin menguruskan badan.

Bagi anda yang baru sahaja berjinak-jinak dengan senaman ini, anda disyorkan untuk memulakan dengan versi klasik. Satu minit versi klasik ini menggunakan hampir 5 unit tenaga. Maka, tidak hairanlah senaman ini menjadi ‘trend’ buat masa kini.

Anda perlu memilih permukaan mendatar yang padat dan tidak licin. Seterusnya:

1. Meningkatkan ketahanan otot

Ramai yang sebenarnya tidak tahu bahawa plank memberi lebih banyak manfaat daripada senaman ‘sit-up’. Ini adalah kerana, senaman sit-up hanya membero fokus kepada bahagian abdomen, manakala senaman plank memberi penekanan kepada seluruh bahagian badan !

Senaman plank dapat melatih pelbagai kawasan otot seperti lengan, kaki, abdomen dan pinggul.

Jadi, senaman plank ini sesuai diamalkan bagi yang ingin menguatkan otot pada seluruh bahagian badan berbanding satu bahagian pada satu masa. Antara bahagian-bahagian otot yang akan diperkuatkan adalah:

2. Dapat mengurangkan risiko kecederaan di bahagian dan tulang belakang

Senaman plank dapat membantu anda untuk membina otot tetapi dalam masa yang sama, tidak memberi terlalu banyak tekanan kepada tulang belakang atau pinggul anda. Oleh kerana itu, senaman ‘plank’ ini bukan sahaja mampu untuk mengurangkan sakit belakang tetapi ia juga menguatkan otot-otot anda dan memastikan sokongan kuat untuk seluruh belakang anda, terutamanya di bahagian atas belakang.

3. Lebih fleksibel

Fleksibiliti adalah manfaat utama melakukan senaman plank secara kerap, kerana senaman ini mengembang dan menarik seluruh kumpulan otot posterior anda seperti bahu, tulang belikat dan tulang selangka . Senaman ini juga meregangkan otot hamstrings dan jari kaki anda. Dengan menambah senaman ‘side plank’, anda juga boleh melatih pada otot oblique anda. Ini akan meregang jari kaki anda dengan lebih panjang, yang mana ia merupakan satu gerakan yang amat penting untuk menyokong berat badan anda.

4. Tubuh badan lebih menarik

Senaman plank ini memberi fokus pada otot-otot utama tubuh, menerusi senaman ini otot-otot mula menampakkan bentuknya dan hasilnya bentuk tubuh menjadi lebih menarik. Tambahan lagi, dengan melakukan senaman plank ini tubuh juga secara tidak langsung menjadi kuat dan aktif.

5. Membakar kalori dan menurunkan berat badan

Seperti yang diperkatakan, senaman ini juga mampu untuk membakar kalori selain dari membina otot tubuh badan. Namun, jika anda ingin menurunkan berat badan sevara efektif dengan senaman ‘plank ini, anda harus memberikan penekanan terhadap beberapa faktor ketika membuat senaman ini seperti:


Dua Perkara Ini Punca Anne Ngasri Berjaya ‘Buang’ 11 Kilo Lemak Agar Kekal Langsing!

Namanya tidak perlu diperkenalkan lagi, kerana pernah berada di kemuncak membintangi watak Lili dalam drama Cili Padi yang melonjakkan namaya di persada seni tanah air.

Meskipun kini sudah jarang dilihat membintangi kaca televisyen, pemilik nama penuh, Naszriah Ngasri atau lebih mesra disapa sebagai Anne Ngasri masih kekal relevan hingga ke hari ini.

Malah, lebih mengagumkan apabila figura jelita ini seakan tidak dimamah usia. Raut wajahnya kekal ‘awet muda’ meskipun kini beliau sudahpun berusia 39 tahun. Justeru, disini Hijabista kongsikan semula rejim penjagaan berat badan yang diamalkan oleh buah hati kepada ahli politik, Datuk Sumali Reduan ini.

Memetik laporan Sinar Plus, ketika diminata berkongsi tip kekal genit, langsing dan awet muda tanpa dimamah usia. Empunya diri hanya tertawa sambil mendedahkan bahawa Anne hanya mengamalkan dua perkara.

“Sebelum ini, saya pernah tampil dalam sebuah drama, waktu itu saya rasa diri gemuk sangat. Lantas, saya cuba berdiet, dengan tidak menjamah nasi selama 9 bulan.

“Maklumlah sekarang usia makin meningkat, justeru saya kena jaga diri,” ujarnya.

Menurut Anne lagi, satu lagi rejim yang diamalkan beliau adalah memastikan badan mendapat sumber air putih secukupnya untuk mengelakkan dehidrasi dan kulit menjadi kering.

“Selain saya kurangkan pengambilan nasi, saya juga pastikan saya minum lebih air putih setiap hari, dan mengambil protein seperti ayam, ikan dan sayur secara berkala,” ujarnya.

Malah, kesan perlaksanaan diet secara berterusan selama 9 bulan tersebut, Anne telah berjaya menurunkan berat badannya lebih kurang sebanyak 11 kilogram.

“Alhamdulillah, doakan saya sihat ye,” tambah Anne.

Sekadar info, Anne mendirikan rumah tangga kali kedua bersama Datuk Mohd Sumali Reduan pada tahun 2012.

Hasil perkongsian hidup, pasangan tersebut dikurniakan dua cahaya mata, Sufi Harraz, 9, dan Nefa Naura, 4, selain masing-masing mempunyai zuriat daripada perkahwinan terdahulu.

Anne mempunyai tiga anak iaitu Abdul Warits,16; Abdul Wafri,14; dan Nazharah Afroza, 12. Manakala, Mohd Sumali mempunyai seorang anak, Suffian Akim, 17.


Hilangkan Solekan Pada Wajah Dengan Sempurna, Lakukan Teknik Mencuci Solekan Dengan Betul!

Solekan kalis air pada bahagian mata atau bibir khususnya kadang kala susah untuk ditanggalkan atau dibersihkan jika tidak tahu caranya. Akibat susah untuk menghilangkannya, ramai yang tidak sedar bahawa ia boleh memudaratkan kesihatan mata dan bibir seperti masalah pengudaraan pada kulit serta boleh menimbulkan masalah kulit yang lain.

Team Hijabista ingin kongsikan cara untuk mencuci solekan kalis air agar kebersihan wajah dijaga dengan betul dan baik agar tidak mengundang masalah kulit wajah serta mengelakkan penuaan.

Keperluan:

Cara-cara:

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Ini Cara Mekap Yang Mudah, Cepat & Naikkan Seri Wajah Buat Mereka Yang First Time Bersolek!

Ramai yang gemar mengenakan solekan di wajah tapi ramai juga tidak tahu teknik dan cara yang betul bagi menggunakannya hingga serba sedikit mencacatkan penampilan kita.

Cara : boleh apply loose powder guna kabuki brush,kalau nak full coverage,apply guna sponge puff,dap je kt atas fndtion..tekstur loose powder lebih ringan dan halus,so bolehlah cover garis2 halus & kedutan muka kita

*Loose powder ni serap minyak,so sesuai je utk semua jenis kulit,kecuali korang ada masalah kulit yg sgt2 kering,elakkan guna ni sbb nt kulit korang nmpk mcm berkedut..gantikn loose powder dgn pressed or 2-way compact powder


Gaya Rambut Sesuai Dengan Bentuk Wajah Agar Nampak Lebih Fresh Walaupun Berhijab

Walaupun berhijab, ada momen anda membelek rambut di cermin pasti ada keinginan untuk merubah gaya rambut yang nampak fresh dan senang didandan ketika memakai hijab. Ada juga kurang pasti gaya rambut yang sesuai dengan bentuk muka.

Nah, dengan memberi perubahan pada rambut pasti banyak dengan mudah mengenali perubahan yang membuat diri anda kelihatan lebih fresh! Ada enam bentuk wajah yang perlu anda ketahui. Jom, semak gaya rambut sesuai dengan wajah anda!

Banyak yang berpendapat bahawa memilih gaya rambut untuk wajah bulat sangat sukar dibandingkan bentuk wajah lain. Jangan risau jika anda memiliki wajah bulat, hijabista punya beberapa alternatif yang boleh anda guna pakai. Gaya wajah bulat memang tidak boleh sembarangan dalam memilih gaya rambut, kerana jika salah akan membuat wajah anda semakin kelihatan chubby.

Beberapa gaya rambut sesuai bentuk wajah yang sesuai bagi anda yang berwajah bulat di antaranya adalah potongan mix layer, potongan dengan menggunakan kerana dan potongan shaggy dengan potongan rambut ini, wajah bulat anda akan terlihat lebih tirus.

Untuk anda yang mempunyai bentuk wajah kotak atau persegi, ada beberapa pilihan gaya rambut sesuai dengan bentuk wajah. Jika ingin memilih bangs sebagai pilihan gaya rambut, go ahead! Untuk bentuk wajah persegi, anda boleh mencuba gaya rambut bangs dengan membuat pinggiran lurus dengan sisi yang lebih panjang, hindari belahan tengah untuk bangs. Gaya rambut sesuai bentuk wajah yang sesuai untuk anda adalah gaya rambut bergelombang, ponytail dan shaggy yang tidak terlalu banyak.

Ciri khas pemilik bentuk wajah hati adalah dagu yang runcing serta rahang yang tegas. Gaya rambut sesuai bentuk wajah yang pemilik wajah hati adalah potongan rambut pendek. Potongan rambut pendek akan mempertegas bentuk wajah anda. Jika tidak ingin memotong pendek rambut, anda boleh memotong gaya rambut bob tetapi dengan rambut panjang.

Bentuk wajah lonjong atau oval mempunyai banyak alternatif dalam membentuk gaya rambut. Beberapa gaya rambut sesuai bentuk wajah yang dapat anda cuba di antaranya, rambut panjang dengan bangs, rambut pendek dengan potongan pixie, potongan bob untuk rambut  paras bahu, dan potongan asimetris.

Bentuk wajah diamond memiliki tulang pipi yang menjadi bahagian terluas dari wajah. Selain itu, bahagian dahi dan garis rahang sempit. Gaya rambut yang sesuai untuk anda yang memiliki bentuk wajah seperti ini, disarankan untuk membuat tekstur rambut yang ikal dengan tekstur gelombang yang menonjol sehingga area dagu tidak telihat semakin runcing.

Ciri khas pemilik wajah segitiga adalah dagu panjang serta jarak pelipis yang lebih lebar dibandingkan jarak pangkal rahang. Gaya rambut sesuai bentuk wajah yang sesuai adalah shaggy dan asimetris untuk rambut pendek. Jika anda memiliki rambut panjang, cukup tambahkan kesan shaggy di bahagian bawah rambut.

Nah! Semoga panduan ini membantu anda untuk mengayakan rambut mengikut bentuk muka. Jangan risau sekiranya anda bertudung rambut tetap inginkan perapian mutlak agar anda tampak fresh di samping orang tersayang. Jangan lupa merawat rambut sentiasa dengan syampu dan perapi sesuai dengan keperluan rambut anda.

NOTA: Bagi anda yang berambut pendek, jangan risau sekiranya mengenakan hijab kelihatan leper. Gunakan scrunchie sebagai penganti sanggul, pilihlah mengikut kebesaran yang anda suka. Pastikan scrunchie dari material satin atau yang tidak menyakitkan rambut.

SUMBER: POPBELA


Tak lagi ‘solo’, Duda Anak Lapan Pilihan Hati Anita Baharom

Pelakon yang popular dengan drama ‘Dunia Baru’, Anita Baharom telah selamat menjadi isteri yang sah kepada pilihan hatinya, Engku Isyamuddin Tuan Losin.

Anita dan pasanganya dinikahkan oleh abang kandungnya sendiri, Zulkifly Baharom bersaksikan beberapa wakil yang dilantink dalam majlis Ijab qabul yang berlangsung di Dewan Bizmilla Hall, One City, Subang Jaya pagi tadi.

Walaupun sudah menginjak usia 39 tahun, Anita masih terlihat manis dan ayu dalam persalinan serba putih. Pada majlis penuh bersejarah itu Anita telah meberima mas kahwin bernilai tiga dinar emas daripada suaminya.

Majlis akad nikah yang dilakukan secara sederhana itu terlihat indah dengan hiasan bunga-bungaan yang mewarnai penyatuan kasih dua jiwa antara Anita dan engku.

Tetamu yang hadir menyaksikan momen indah berakhirnya zaman ‘solo’ Anita setelah setahun bergelar ibu tunggal.

Majlis yang penuh kemeriahan itu dihadiri seramai kira-kira 100 tetamu yang terdiri daripada ahli keluarga dan kenalan rapat kedua-dua mempelai.

Antara rakan selebrit yang turut hadir bagi meraikan hari bahagia Anita Baharom adalah Yat Hamzah dan Abby Fana.

Untuk rekod, Anita sebelum ini pernah mendirikan rumah tangga bersama jejaka yang dikenali sebagai Mohd Ismadi.

Hasil perkongsian hidup bersama, mereka telah dikurnikan tiga orang cahaya mata, Syifa Dhia Nurina, Mohamad Dhia Iskandar dan Mohamad Dhia Iskandar sebagai penyeri hidup mereka.

Namun, disangka panas sampai ke petang, rupanya hujan ditengah hari, apabila perkahwinan yang dibina lebih 16 tahun itu menerima ujian getir dimana sang suami dijemput ilahi pada 1 Januari lalu.

Manakala pasangannya, ini bukan perkahwinan pertama bagi Engku Isyamuddin selepas berpisah dengan bekas isterinya.

Hasil perkahwinan bersama bekas isteri, Engku Isyamuddin dikurniakan lapan orang cahaya mata.


Tular Kerana Menentang Larangan Berhijab Di Perancis. Rawdah Kini Editor Untuk Majalah Vogue Scandinavia

Bukan calang-calang individu yang boleh menduduki kerusi editor di sebuah majalah. Apatah lagi majalah tersebut adalah majalah fesyen terkemuka dunia. Meluaskan empayarnya ke seluruh dunia, Vogue hadir dengan edisi baru Vogue Scandinavia yang akan merangkumi pasaran negara Denmark, Norway, Iceland dan Finland.

Dalam dunia penerbitan fesyen antarabangsa jarang sekali seorang wanita berhijab diangkat menjadi tulang belakang. Namun Rawdah Mohammed membuktikan bahawa wanita Muslim yang berhijab juga mampu menyumbang kepada dunia fesyen antarabangsa.

Ujarnya dalam satu hantaran di laman Instagram, “Anda melihat Editor Fesyen Norway bagi Vogue Scandinavia! Secara rasminya dia seorang Vogue! Saya berharap dapat menjadi kekuatan sebuah budaya yang hadir dengan banyak pembelajaran, berkembang dan menghadapi cabaran yang datang dengan jawatan ini. Semoga anda semua bersedia dan bangga sebagaimana bangganya saya untuk perkara ini.”

Dia yang juga seorang peragawati tular baru-baru ini dek kelantangan dalam mengkritik isu larangan berhijab bagi gadis Muslim bawah umur 18 tahun di Perancis. Dalam kempen ‘Hand off my hijab’ itu, dia menarik perhatian dunia dan disokong oleh figura terkenal berhijab lain seperti atlet lawan pedang USA, Ibtihaj Mohamed.

Dia yang berkebangsaan Somalia-Norway ini dikenali kerana idea fesyennya yang tidak rigid tanpa berkompromi tentang cara pemakaian hijabnya yang menutup leher secara keseluruhan.
Semoga dengan kehadiran wanita berusia 29 tahun ini dalam lapangan fesyen antarabangsa mampu membuktikan wanita muslim yang berpegang teguh kepada agamanya tidak kurang dari wanita-wanita lain.

Sumber & Gambar: Instagram Rawdah Mohamed


Wawa Sokong Kalau Suami Nak Handsome, Bangga Lancarkan ‘True Love’ Sempena Ulangtahun Ke 11 Perkahwinan

Usahawan wanita muda tempatan yang melonjak naik namanya di bibir hijabi yang tegar menggunakan produk kecantikan Wawa Cosmetic, Wawa Zainal figura yang tidak asing lagi mempunyai paras rupa yang sangat jelita.

Namun kejelitaannya bukan untuk dirinya sendiri malah dia gemar berkongsi pelbagai tip dan rahsia menjaga penampilan di laman sosialnya. Pasangan yang cukup serasi dan sepadan sama cantik digadingkan, ramai yang memuji keserasian Aeril dan Wawa.

Memiliki rangkaian produk kecantikan sendiri, Wawa akui dia cukup menitikberatkan penampilan suami. Sehubungan dengan itu, WAWA Cosmetics juga melancarkan produk baharu, TRUE LOVE sebagai hadiah buat pelanggan setia WAWA dan juga sebagai hadiah daripada Aeril Zafrel kepadanya.

Lelaki menjaga penampilan dan kecantikan, wawa beri dorongan pada suami agar lebih menjaga kesihatan kulit memandangkan mereka tidak boleh menggunakan solekan.

“Lelaki memang perlu jaga, terutamanya kulit memandangkan mereka tidak boleh pakai mekap. Seperti Aeril saya memang wajibkan dia pakai sunscreen dan lip treatment untuk merawat bibir yang gelap,” kongsinya.

Sempena ulang tahun perkahwinan mereka yang ke-11. Wawa Zainal melancarkan Set True Love yang didatangkan dengan dua produk penting untuk bibir yang lebih sihat dan menawan iaitu Lip Treatment dan Lip Matte.

Menjaga penampilan untuk bina keyakina penting untuk kaum adam mahupun hawa, malah Wawa lebih gemar jika suaminya menjaga penampilan lebih darinya. Tetap menyokong!

“Saya support kalau suami saya nak ‘handsome’, malah saya akan ingatkan Aeril jika dia terlupa memakai losen sunscreen dan tidak akan melatah jika ada perempuan lain lihat suami saya handsome,” tambahnya lagi.

Baginya lagi perlu ada sokongan antara satu sama lain dalam membina penampilan masing-masing. Kongsinya lagi inspirasi ini di bawa di dalam set terbaharu, di mana Set ini megandungi formula untuk memastikan bibir si pemakai sentiasa kekal terhidrasi, lembut dan licin sepanjang hari. Tekstur lipmatte yang ringan dialis dengan mudah dan memberikan liputan penuh dengan sapuan yang minimum bersama packaging yang mewah sesuai untuk orang tersayang anda.

Sekadar info, bersempena WAWA Glamourous Bolly Night & Awards bagi tahun 2022, acara yang bertujuan untuk meraikan dan mengiktiraf Leaders dan Resellers Wawa Cosmetics serta kakitangan, Noor Hafizah binti abu samah membawa pulang tas tangan berjenama Dior Caro yang bernilai RM18470.17, sebuah kereta Toyota Alphard dan trofi sebagai individu yang memperolehi total restock tertinggi iaitu berjumlah RM 3 432 776.90 pada tahun lalu.

Makan malam yang bertemakan ‘Bollywood’ diilhamkan oleh adegan filem Bombay, dihiburkan dengan persembahan muzik dengan menampilkan Kilafairy dan penyayi sensasi TikTok, Putribollycover sebagai artis jemputan.


Berat Badan Bila Sudah Naik Memang Susah Hendak Turun, Ini Pesanan Dr Hamid Arshat Kalau Nak Slim

Setiap orang pasti menginginkan punya tubuh ideal baik wanita ataupun lelaki. Dengan memiliki tubuh yang slim maka ia secara tidak langsung akan menambah keyakinan diri.

Kegemukan boleh membawa kemudaratan dan kesengsaraan, mungkin bukan pada hari ini tetapi pada masa akan datang. Oleh itu amat penting untuk kita memantau berat badan dari semasa ke semasa. Ini kerana apabila berat badan sudah mula naik, agak sukar untuk menurunkan angka berat tersebut dengan mudah. Lebih elok jika berat badan sentiasa terjaga.

Berikut perkongsian Dr Hamid Arshat

BERAT BADAN MACAM HARGA BARANG. BILA SUDAH NAIK MEMANG SUKAR NAK TURUN

Tapi jangan putus asa dan lemah semangat. Kuatkan azam, cakap pada diri ” saya boleh kurus”

Kuasa minda ke atas jisim.
1. Makan bila lapar, berhenti makan bila rasa kenyang.2. Konyah makanan lama dan berkali2 sebelum telan.
3. Baca Bismillah dan mulakan makan dengan buah2.
4. Kurangkan karbohaidret – nasi, mee, roti, gula, kuih muih, junk foods, teh tarik dll. Lebihkan sayur2 dan lauk.
5. Sarapan yang lengkap dan sempurna, tengah hari makan ringan , makan malam sebelum magrib.
6. Minum teh O , teh hijau, kurangkan gula dalam minuman.
7. Amalkan exercise 30 minit, jalan kaki, jogging, naik basikal . Saya buat gardening, tanam pokok buah2 (malang pokok mangga saya mandul, ha, ha, ha, pil subur tak jalan) dan sayur, jadi petani bandar.
8. Kuatkan disiplin dan prinsip hidup sihat dan sejahtera ikuti lunas2 islam.
Insyaallah anda akan berjaya.

Sebenarnya ia terletak pada diri seseorang itu sama ada ingin ‘berubah’ atau tidak. Pendek kata semuanya bergantung kepada diri masing-masing.


Pernah Alami Breakout Teruk, Farah Brep Brep Kongsi Petua Tradisional Pulihkan Wajah Hingga Jadi Flawless

Suatu ketika dulu  selebriti ini cukup popular dengan lagu rancak nyanyiannya berjudul Antara Dua. Artis kelahiran Akademi Fantasia ini juga mempunyai gelaran tersendiri iaitu Farah Brep Brep. Setelah mendirikan rumahtangga dan mempunyai dua anak, kelibatnya memang jarang muncul di kaca TV kecuali hanya dalam dunia pengacaraan.

Bertemunya dalam satu majlis baru-baru, Hijabista terpegun melihat penampilan dirinya tak ubah seperti gadis remaja. Masih cantik, lincah dan manis seperti dulu. Usai majlis, Hijabista sempat bertanyakan beberapa soalan berkenaan soal kecantikan padanya.

Kalau dulu kita boleh lihat Farah atau nama sebenarnya Farah Diana Anuar mengalami masalah kulit wajah yang breakout. Namun kini wajahnya sudah kembali flawless dan glowing.

Menurutnya waktu itu memang satu pengalaman yang mengerikan. Tetapi dia tidak pernah berputus asa untuk terus memperbaiki kulit wajahnya sebelum sembuh seperti hari ini.

“Untuk mereka yang pernah mengalami masalah kulit wajah yang teruk, Farah nak beri beberapa tip berguna. Pertamanya kena banyakkan bersabar dengan masalah yang dihadapi. Keduanya pula cuba kenali diri kita dengan sebaiknya.

“Maksudnya kalau orang lain guna produk yang dipakai sesuai dengan kulit mereka dan ada yang tak serasi hingga boleh menyebabkan masalah. Jadi kenali diri kita dulu sebelum pilih produk bersesuaian,” ujar Farah yang juga pengacara untuk rancangan Assalamualaikum di TV AlHijrah, sambil tersenyum manis.

Manakala untuk tip seterusnya pula Farah berkata perlu rujuk pada pakar jika ada mengalami masalah kulit wajah.

“Kita kena rujuk pada pakar kesihatan atau pakar kulit yang bertauliah. Sebab kadang-kadang kita suka rujuk pada orang yang tak sepatutnya atau rujuk di kedai yang tak ada sijil bertauliah atau kepakaran dalam bidang berkenaan.

“Jadi kita memang kena rujuk dengan pakar kulit yang betul. Banyak sebenarnya pakar kulit di luar sana yang boleh kita jadikan rujukan. Keempat pula Farah nak bagi tip untuk terus cuba dan mencuba.

“Misalnya macam dulu Farah ingat kalau cuba satu pakar kulit sudah cukup. Tetapi Farah juga turut cuba dua tiga pakar kulit yang Farah jumpa dan lepas melalui proses itu (penyembuhan) Farah jumpa satu pakar kulit terbaik di di Kulim.

“Untuk pulih sepenuhnya memang kena melalui satu proses yang sangat panjang dan kena banyakkan bersabar.” tmbahnya yang tidak pernah berputus asa dalam proses memulihkan kulit wajahnya.

Ujar Farah juga kita kena bersabar jika tak percaya dengan satu servis kena cuba lagi untuk servis pakar yang lain.

“Dan yang kelima pula kita kembali pada penggunaan petua bahan alami. Kita ada banyak sangat bahan tradisional seperti kunyit yang sangat baik untuk kulit, air basuhah besar atau putih telur yang sangat besar manfaatnya.

“Ini yang Farah guna dan cadangkan kepada semua yang ada masalah begini. Ini adalah tiga bahan tradisional terbaik yang boleh Farah cadangkan pada semua. Farah apply dan alhamdulillah kesannya boleh dilihat seperti hari ini. Farah memang sangat bersyukur apabila fully recoverd daripada masalah kulit yang dialami sebelum ini.

Farah Brep Brep ditemui ketika majlis Ruman Terbuka Gaya Raya Bersama TOP di Bora Ombak Putrajaya. Dalam majlis berkenaan sabun pencuci TOP yang berkolaborasi dengan Majalah Nona bersana pereka terkenal, Datuk Jovian Mandagie dalam menghadiahkan busana rekaan Jovian Mandagie kepada lima keluarga terpilih.

Dalam majlis berkenaan, bukan sahaja meraikan pemenang, tetapi tetamu juga memberi kegembiraan buat 31 Anak-Anak Yatim dari Rumah Bakti Nur Syaheera dengan menghadiahkan koleksi baju kurung dan baju Melayu sedia dipakai rekaan Jovian Mandagie bernilai RM10,000.

Majlis rumah terbuka TOP ini turut diserikan dengan persembahan oleh artis-artis popular seperti Ernie Zakri dan Ismail Izzani.


Cara Masak Yang Tepat, Ini Tip Hijabi Kekalkan Nutrisi Dalam Makanan. #4 Untuk Kekalkan Kebahagiaan Rumahtangga

Apabila salah cara masak, sayuran yang kaya gizi menjadi minimum manfaatnya. Saat bicara sayuran, yang mentah tak selamanya lebih baik. Sebuah penelitian menyebutkan bahawa proses memasak sayuran akan memecah lapisan dan struktur sel luar dari sayuran yang akan membuat nutrisi yang dikandungnya lebih mudah diserap tubuh.

Namun, proses memasak sayuran juga perlu diambil kira. Salah cara memasak, kandungan berguna seperti vitamin boleh hilang. Berikut cara memasak sayur yang tepat.

Merebus sayuran menyebabkan vitamin-vitamin larut air seperti vitamin C, B1, dan folat menghilang. Bahkan, sayuran seperti kubis, zucchini, dan brokoli dapat kehilangan kandungan antioksidannya sampai 50 persen saat direbus. Oleh kerana itu, mengukus adalah salah satu cara memasak sayuran terbaik.

Menggoreng sayuran memang tidak baik kerana minyak akan meresap ke dalam sayuran dan anda malah akan makan minyak berlebih. Menumis jauh lebih baik. Menumis sayuran secara singkat dengan api dapur yang kecil dapat meningkatkan penyerapan phytonutrients.

Makanan yang dibakar, seperti ayam, steak, atau salmon yang dibakar hingga sebahagian dagingnya kecokelatan atau kehitaman memang mengandung karsinogen yang mencetus cancer. Walau begitu, sayuran selamat untuk dibakar. Meski begitu tetaplah berhati-hati, sebab sayuran sangat cepat hangus.

Memasak ini sangat penting dan ada adab untuk memasak.  Dari zaman dahulu lagi mak-mak kita dah amalkan doa ini, sebab itu kalau mak masak yang simple pun rasa sedap inilah antara rahisanya, doa dan zikir.  Hijabista kongsi adab-adab memasak untuk kita amalkan selalu.

1. Berwuduk dan solat 2 rakaat

2. Baca doa masuk dapur Surah Al Kahfi ayat 10

ﺭَﺑَّﻨَـﺎ ﺍَﺗِﻨَـﺎ ﻣِﻦْ ﻟَّﺪُﻧْـﻚَ ﺭَﺣْﻤَـﺔً ﻭَﻫَﻲِّﺀْﻟَﻨـَﺎ ﻣِﻦْ ﺍَﻣْﺮِﻧـَﺎ ﺭَﺷَـﺪًﺍ

Ya Tuhan kami, berilah kami rahmat yang besar dari sisiMu dan persiapkan petunjuk terhadap urusan kami.

3. Doa mengambil beras surah An-Nahl ayat 96

ﻣَـﺎ ﻋِﻨْﺪَﻛُـﻢْ ﻳَـﻨْـﻔَﺪُّ ﻭَﻣـَﺎ ﻋِـﻨْﺪَ ﺍﻟﻠﻪِ ﺑَـﺎﻕٍ

Apa yang di sisimu akan lenyap, dan apa yang di sisi Allah adalah kekal.

4. Doa cuci beras

ﺍَﻟْﺤَﻤْـﺪُ ِﺍﻟﻠﻪِ ﺍﻟَّـﺬِﻯ ﺍَﻃْﻌَﻤَﻨـَﺎ ﺧَﻴْﺮًﺍ ﻣِﻨـْﻪ ُ

Segala puji bagi Allah yang telah memberi kami makanan yang lebih baik darinya.

5. Doa letak beras dalam periuk

ﺍَﻟْﺤَﻤْـﺪُ ِﺍﻟﻠﻪِ ﺍﻟَّﺬِﻯ ﺍَﻃْﻌَﻤَﻨـﺎَ ﻣِﻦْ ﺟُـﻮْﻉٍ

Segala puji bagi Allah yang telah memberikan makan setelah lapar.

6. Doa letak air dalam beras

ﺍَﻟﻠّﺬِﻳْﻦَ ﺍَﻣَﻨُﻮْﺍﺍ ﺻْﺒِﺮُﻭْﺍ ﻭَﺻَـﺎﺑِﺮُﻭْﺍﻭَﺭَﺍﺑِﻄُﻮْﺍ ﻭَﺗَّـﻘُﻮﺍﺍﻟﻠﻪَ ﻟَﻌَﻠَّـﻜُـﻢْ ﺗُﻔْﻠِﺤُﻮْﻥَ

7. Doa mengacau lawan ke arah kanan dan lawan arah jam iaitu putaran tawaf

ﻟَﻴْﺲَ ﻟَﻬـﺎَ ﻣِﻦْ ﺩُﻭْﻥِ ﺍﻟﻠﻪِ ﻛـﺎَ ﺷِﻔَـﺔٌ

Tidak ada yang dapat menyatakan hari itu selain Allah

8. Doa potong sayur dan daging ayat Al Baqarah 71

ﻓَﺬَ ﺑَﺤُﻮْﻫـﺎَ ﻭَﻣَـﺎ ﻛـﺎَﺩُﻭْﺍ ﻳَﻔْﻌَﻠُﻮْﻥَ

9. Doa basuh Sayur

ﻟَﻴْﺲَ ﻟَﻬـﺎَ ﻣِﻦْ ﺩُﻭْﻥِ ﺍﻟﻠﻪِ ﻛـﺎَ ﺷِـﻔَـﺔٌ

10. Doa menghaluskan perencah: Surah Al Kautsar ayat 1 hingga 3


Tak Perlu Ke Spa Untuk Kuku Cantik, Bersih & Berkilat! Hanya Lakukan 10 Tip Mudah & Murah Ini Sahaja!

Tak perlu bazirkan wang dan waktu anda untuk pergi ke spa semata-mata untuk mencantikkan kuku. Hanya di rumah sahaja, anda boleh menjaga kesihatan kuku anda.

Bukan hanya menjimatkan masa, malah anda juga tidak perlu berbelanja dengan kos yang besar! Asalkan anda memiliki rutin penjagaan yang rapi, sudah cukup memadai untuk menjadikan kuku anda lebih sihat, bersinar dan kemas!

1. Jangan terlalu kerap mandi air panas atau ke sauna kerana ini akan memburukkan keadaan kuku anda.

2. Tabiat menggigit kuku harus ditinggalkan kerana ia akan membuat kuku cepat pecah dan bakteria pada kuku itu dengan mudahnya berpindah ke mulut anda.

3. Potong kuku dengan kerap dan secara teratur kerana ia boleh membantu menjamin kesuburan kuku. Sekiranya kuku dibiarkan panjang, ia akan mudah patah dan cepat rapuh.

4. Kuku anda juga perlukan pelembap untuk terus bersinar. Sekiranya anda malas untuk membeli pelembap khas untuk kuku, pastikan setiap kali anda menyapu losen pada badan, sapukan sekali pada kuku terutamanya sebelum tidur.

5. Jangan lupa mengenakan sarung tangan ketika melakukan kerja rumah seperti membasuh pinggan mangkuk atau mencuci bilik air kerana sesetengah bahan pencuci boleh merosakkan kuku.

6. Pemakanan juga harus dijaga. Makan makanan yang kaya dengan Vitamin B seperti kacang, kuning telur, pisang, tempe dan hati. Makanan yang kaya dengan biotin juga bagus untuk mengelakkan kuku daripada terbelah.

7. Sekiranya anda suka mewarnakan kuku, pastikan anda memilih pewarna yang tinggi kualitinya kerana kandungan pewarna kuku yang berkualiti mempunyai formula yang bertindak untuk memelihara kuku.

8. Jangan selalu menggunakan aseton untuk membersihkan pewarna kuku kerana ia boleh menjadikan kuku anda kering.

9. Sekiranya kuku anda kotor dan kehitam-hitaman, gosokkan ia dengan cuka dan bersihkan dengan air suam.

10. Untuk mengilatkan kuku, gunakan bawang putih yang telah dipotong dua. Gosokkannya pada kuku sehingga mendapat hasil yang anda inginkan.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Rahsia Kulit Wanita Korea Dan Thailand Nampak Gebu Gebas Cantik, Tak Pakai Foundation Pun!

Serbuk BB Ponds mempunyai kesan siap yang sangat halus. Sangat ringan apabila digunakan dan menghalang minyak pada wajah. Warna nude yang sebati dengan warna kulit menjadi kegemaran ramai.

Bedak tabur Ponds, adalah salah satu bedak popular yang wajib anda cuba. Serbuk ini mula diedarkan di Thailand dan pada masa ini sangat disyorkan oleh ramai vlogger kecantikan di negara ini. Terdapat tiga varian Ponds Magic Powder yang anda boleh cuba kerana setiap satu mempunyai fungsi yang berbeza.

Nak tahu apa jenis dan fungsi bedak Ponds Magic Powder? Ayuh, lihat penjelasan berikut.

Ponds ada 5 varian loose powder yang anda boleh cuba. Kesemuanya mempunyai manfaat untuk memberikan rupa yang lebih penting dengan kawalan minyak yang tahan lama. Sangat sesuai untuk anda gunakan untuk set mekap supaya nampak lebih flawless, tidak merekah dan tidak mudah luntur.

Setiap varian juga mempunyai keistimewaan atau kelebihan tersendiri. Bermula dari yang memberi kesan kabur pada pori-pori muka, mengawal sebum berlebihan untuk menjadikan wajah lebih cerah dan glowing serta merta. Anda cuma perlu memilih jenis atau varian mana yang paling sesuai dengan keperluan kulit wajah anda.

Ponds BB Magic Powder mempunyai kebaikan untuk menjadikan wajah lebih halus dan licin tetapi masih kelihatan natural. Terdapat kandungan titanium dioksida dan talc yang mampu memberi kesan lebih cerah, meratakan tona kulit dan mengawal minyak berlebihan pada kulit wajah.

Serbuknya berwarna coklat susu dan mengandungi kilauan yang sangat kecil dan halus. Warna bedak akan sebati dengan kulit dan foundation tanpa menukar warna asal. Formulanya sangat ringan dan mempunyai litupan yang ringan, tetapi cukup berkesan untuk menutup bintik hitam dan parut jerawat serta menyekatakan tona kulit wajah!

Sesuai untuk semua jenis kulit, untuk anda yang kulit berminyak, daya serapan dan rintangan minyak adalah cukup tinggi untuk menjadikan kulit wajah bebas bersinar. Jika jenis kulit anda berjerawat atau mempunyai jerawat yang meradang, formula serbuk ini juga selamat untuk menutupnya.

Anda boleh menggunakan bedak ini sebagai bedak tetapan atau hanya salutan ringan. Dengan menggunakan Bedak Ajaib BB Ponds, anda akan mendapat hasil solekan yang natural, segar dan matte tetapi tidak rata.

Jika varian yang satu ini sesuai untuk kulit kering dan kusam dan anda yang ingin mendapatkan wajah glow natural. Berbeza dengan Serbuk Ajaib BB Ponds, formula serbuk sudah mengandungi perlindungan UVA dan UVB yang boleh melindungi kulit anda daripada kerosakan matahari.

Serbuknya juga berwarna merah jambu yang cantik yang memberikan hasil semula jadi. Bedak ini lebih sesuai untuk pemilik tona kulit wajah cerah seperti zaitun atau sejuk berbanding kulit coklat.

Formula serbuk mampu memberikan hasil yang tidak terlalu matte, tetapi lebih ke arah dewy. Walaupun begitu, kulit berminyak masih boleh menggunakan bedak ini kerana keupayaannya menyerap minyak tidak kurang dari BB Ponds Magic Powder.

Bedak yang satu ini dirumus khas untuk anda yang inginkan solekan kelihatan matte. Bedak ini sesuai untuk semua jenis kulit terutamanya jenis kulit yang sangat berminyak. Formulanya lebih padat sedikit daripada dua varian sebelumnya.

Kerana fungsinya untuk menghasilkan rupa matte, bedak ini mempunyai kuasa kawalan minyak yang terbaik. Serbuknya berwarna kebiruan, tetapi sebati dengan warna kulit dan asas semula jadi, jadi ia tidak menjadikan tona kulit kelihatan kelabu. Sama seperti BB Ponds Pinkish Glow, bedak ini juga mengandungi perlindungan UVA dan UVB, jadi ia sesuai untuk anda yang mempunyai banyak aktiviti luar.

Serbuk Ponds ini adalah jenis lut sinar dan tidak berwarna, jadi ia boleh sedikit sebati dengan warna asal kulit anda dan menjadikannya kelihatan semula jadi. Pun begitu, Ponds in loose powder mempunyai formula penapis kabur dengan teknologi ‘soft blur’ yang mampu menjadikan penampilan pori-pori wajah tersorok supaya kulit wajah kelihatan lebih licin, lembut dan flawless.

Selain itu, bedak ini juga mempunyai fungsi kawalan minyak yang tahan lama, dan tidak akan membuatkan wajah anda kelihatan kusam. Sesuai digunakan oleh semua jenis kulit dan warna. Bedak ini juga mampu menjadikan foundation dan primer lebih set, tidak mudah bergeser, merekah atau luntur.

Serbuk Ponds ini dirumus dengan Teknologi Stardust yang menjadikannya mempunyai zarah serbuk yang lebih kecil. Zarah serbuk yang lebih kecil ini mampu memberikan rupa yang licin, semula jadi dan tidak bertompok sama sekali.

Dalam butiran serbuk terdapat shimmer yang mana kesannya akan membuatkan wajah kelihatan lebih cerah dan glowing serta merta apabila digunakan. Baunya lembut seperti susu dan memberikan kemasan matte yang tahan lama.

Anda boleh menggunakan Ponds loose powder untuk set makeup base iaitu selepas menggunakan foundation, BB Cream atau pun hanya menggunakan moisturizer dan sunscreen. Untuk hasil terbaik, sapukan bedak tabur Ponds menggunakan berus untuk bedak dengan dap perlahan-lahan pada seluruh muka.

SUMBER: Repost by AM


Aduh! Sakitnya Kencing Kotor, Cuba Ikuti Tip Minum Jus Kranberi Sebagai Rawatan

Ada hari di mana kita akan mengalami masalah seperti kencing yang tidak lawas dan juga kotor! Nak kata diri ini tidak cukup air tidak juga tetapi kenapa berlaku situasi sebegini?

Sudah tentu anda tidak mahu alami masalah seperti kencing kotor yang membuatkan hati gusar oleh kondisi kesihatan yang begitu. Jadi apakah penyebabnya kepada masalah ini?

Kencing kotor atau lebih di kenali sebagai urinary tract infection (UT) berlaku akibat jangkitan kuman pada pundi kencing. Penyakit ini pula sering menjangkiti golongan wanita.

Kenapa golongan wanita sering menjadi mangsa kencing kotor ini? Hal ini kerana, wanita mempunyai pundi kencing yang pendek di mana ia memudahkan pergerakan bakteria. Malah bukan itu sahaja, jaraknya yang sangat hampir dengan tempat buang air besar juga boleg menyebabkan banyak kuman terkumpul.

Ada juga masalah yang lain berpunca dari urinary tract infection (UT) ini seperti kencing yang tidak lawas, masalah batu karang atau masalah pundi kencing. Ada juga di sebabkan oleh hubungan seks.

Ada banyak cara tradisional yang khusus boleh membantu untuk meringankan beban anda dalam menghadapi masalah kencing kotor. Antaranya adalah:

Jus kranberi cukup terkenal dan telah menjadi antara salah satu remedi yang paling di gemari untuk merawat masalah kencing kotor. Ianya dapat membantu dalam mencegah perkembangan bakteria yang boleh berlaku dalam saluran kencing.

Terdapat juga kajian yang menunjukkan pengambilan produk berasakan buah kranberi boleh mengurangkan kadar jangkitan kuman di saluran kencing. Tetapi anda harus cuba untuk elakkan jus kranberi yang telah di campur dengan gula.

Probiotik merupakan satu mikroogranisme yang baik kerana manfaatnya kepada kesihatan tubuh. Ia boleh menyeimbangkan kandungan bakteria dalam usus kita. Terdapat juga kajian yang menunjukkan keberkesanan probiotik bantu dalam pengurangan risiko jangkitan saluran kencing.

Dehidrasi juga boleh menyebabkan berlaku risiko seseorang itu mendapat jangkitan di saluran air kencing. Jadi kekerapan membuang air kecil itu sangat bagus kerana ia boleh menyingkirkan apa-apa bakteria yang terdapat dalam saluran kencing.

Namun, jika tiada air yang mencukupi dan badan mula dehidrasi, masalah akan muncul dan bakteria akan mula membiak. Pentingnya untuk anda meminum sejumlah air yang mencukupi untuk tubuh badan.

Air kelapa juga boleh di jadikan sebagai satu alternatif lain bagi merawat kencing kotor. Kandungan air kelapa muda seperti garam mineral dan juga potasium boleh mencegah berlakunya dehidrasi. Makan air buah ini juga di kenali sebagai minuman antibakteria yang baik dan ia dapat mencegah bakteria dalam saluran kencing.

Banyak lagi alternatif lain yang boleh anda cuba untuk mencegah dari di jangkiti kuman di saluran kencing sebelum berlakunya masalah kencing kotor ini. Dapatkan rawatan dengan doktor jika anda kurang pasti dan keadaan semakin teruk.


Lebih 20 Ribu Retweet, Wanita Ini Kongsi Khasiat Minum Air Sarang Burung Boleh Cantikkan Kulit & Anti Penuaan

Sebagai seorang wanita, kita memang wajib memberi penekanan kepada soal penjagaan wajah. Pantang mendengar atau membaca mengenai petua cantik, pasti akan segera mencubanya. Biasanya kita lihat perkongsian pengguna laman media sosial mengenai senarai produk untuk mencantikkan kulit atau elak wajah alami breakout. Tetapi kali ini perkongsian wanita ini  yang mengamalkan minum bird nest atau sarang burung untuk mendapatkan kulit yang cantik.

Menurutnya amalan pengambilan bird nest ini menjadikan kulit cantik, sihat, lembut dan juga melambatkan proses penuaan.


Trik #OOTD Yang Betul Hasilkan Potret Raya Yang Menarik, Trik No 3 Penting Untuk Instagramable

Gaya #ootd adalah satu acara rasmi untuk hijabis melaram di hari perayaan, namun cara mencari #ootd yang sempurna bukan mudah. Raya adalah satu hari yang penuh keramaian dan kemeriahan dari segi juadah dan pemilihan busana raya yang mempunyai pelbagai rona warna dan entiti fesyen yang terkini.

Hijabis pecinta fesyen suka memilih gaya berpakaian sesuai untuk dimuat turunkan di laman sosial seperti Instagram dan facebook, tentunya ingin terlihat gambar cantik dan sempurna, bukan? Foto #ootd anda juga boleh kelihatan menarik dengan mengaplikasikan trik yang tepat.

Cuba ikuti trik menarik berikut untuk mendapatkan hasil foto #ootd yang menarik dan instagramable.

Untuk membuat hasil foto yang menarik memerlukan pencahayaan yang semulajadi (natural light). Jika anda memiliki konsep foto tertentu, maka tak ada salahnya memilih warna busana yang sama dengan background foto.

Kuncinya, Anda hanya perlu ‘bergabung’ dengan background foto sehingga menghasilkan tampilan yang indah.

Fashion blogger ternama seperti Aimee Song, Jenny Cipoletti dan Julia Engel telah membuktikan bahawa mengenakan warna busana yang sama atau hampir mendekati dengan warna background menghasilkan foto #ootd yang menawan.

Ambil foto OOTD Anda dari sudut yang lebih rendah untuk mendapatkan perspektif yang berbeza. Hal ini membantu memanjangkan tubuh anda dan memberi kesan kepada penonton bahawa anda memiliki kaki yang indah.

JIka Anda adalah jurufoto, beralih ke satu sisi daripada memotret dari depan untuk menciptkakan garis dan memberikan arah pada gambar. Jika anda harus melakukan pemotretan sendiri.

Sebuah pemotretan sambil berjalan dapat membantu menunjukkan gerakan dan arus dalam foto anda. Tidak perlu berjalan di sepanjang jalan, ambil dua langkah dan ulangi hingga anda mendapatkan foto yang diinginkan.

Berpose dua jari? Saatnya tinggalkan hal itu. Ini bukan lagi era tahun 1990-an, hindari pose ini untuk OOTD berkumpulan dan perlu lebih banyak pose yang natural.

#ootd berkumpulan harus pandai mencari ruang dan warna bagi menyempunakan gamba. Selalunya #ootd ini potret yang dirakamkan bersama keluarga.

Tunjukkan aksesori anda dengan cara yang paling elegan. Seperti foto di atas, sentuhlah mengangkatkan sedikit lengan untuk menunjukkan cincin dan aksesori seperti tas tangan.

Temukan cahaya dan hadaplah ke arah itu. Pada gambar di atas, karena sumber cahaya berasal dari kiri, sesuaikan dengan itu sehingga cahaya dapat jatuh dengan baik pada wajah dan pakaian.


Sambil Bercuti, Neelofa Manfaatkan Waktu Dengan Baca Wirid Istighfar Di Tepi Pantai

Walaupun sedang menikmati waktu percutian, selebriti yang juga usahawan terkenal iaitu Neelofa tetap meluangkan masa untuk membaca wirid Istighfar ketika dipercayai berada di lokasi percutian pantai di tanah air.

Memanfaatkan waktu dengan sebaiknya, Neelofa berkongsi bacaan wirid tersebut di laman Instastory miliknya agar pengikutnya juga mendapat kebaikan daripada perkongsian tersebut.

Sebelum ini, bekas pengacara MeleTOP itu dilaporkan memperuntukkan RM500 ribu melalui Pertubuhan Kasih Neelofa bagi membaik pulih 21 buah surau di negeri Kelantan untuk memudahkan para penduduk setempat di sana melaksanakan ibadah.

Selain itu, isteri tercinta kepada PU Riz ini juga mengudang perhatian ramai apabila mereka mengandaikan dirinya sedang hamil ketika ini kerana dilihat sering mengusap perut.

Neelofa bagaimanapun tidak mengiya atau menidakkan hal tersebut sebaliknya menunggu saat yang tepat untuk berkongsi kepada semua.


10 Jenama Hijab Paling Popular & Wajib Dimiliki Sebagai Koleksi Buat Pelengkap Gaya Lebaran

Sudah hampir seminggu kita menjalani ibadah puasa. Dan dalam masa sama pastinya masing-masing sedang sibuk buat persiapan beli kelengkapan untuk sambut Syawal. Selain busana yang anggun, pilihan tudung juga sangat penting dalam melengkapi penampilan. Lambakan hijab dijual di pasaran sempena sambutan Aidilfitri dan masing-masing dengan rekaan tersendiri yang cukup mengagumkan.

Ayuh Hijabista senaraikan, 10 jenama popular hijab yang wajib anda miliki supaya penampilan anda terserlah di pagi raya dan sepanjang 30 hari menyambut Syawal.

Rata-rata jenama popular ini mengekalkan konsep hijab printed yang mendominasi fesyen terkini. Untuk hijab printed ini memang sangat sesuai digayakan dengan busana polos tanpa corak.

Kalau mampu tiada salahnya miliki semua hijab dicadangkan dan anda boleh gayakan mengikut kesesuaian.

Tidak sukar mencari tutorial hijab kerana ada antaranya yang muat turut video tutorial dalam laman sosial masing-masing. Nah, idea hijab mana jadi pilihan anda nanti!

KREDIT FOTO: INSTAGRAM


Seminggu Je Banyak Anak Rambut Tumbuh! -Gadis Beri Petua Rambut Jadi Lebat & Tebal

Stress memang boleh menyebabkan rambut kita gugur. Dan bila rambut kita mulai gugur pula, makin bertambah-tambahlah stress kita jadinya.

Jangan begitu sis! Relaks dan bertenang…

ini adalah resepi mak mertua yang sebulan lalu yang tieja nak kongsikan.
sebab tengok adik buat macam menjadi.. jadi tieja cuba dalam sebulan .. alhamdulillah berjaya.. dalam seminggu dah nampak sebenarnya banyak anak rambut tumbuh bahagian depan..
kena konsisten yee.. tieja alami rambut gugur mase pregnant haritu.. pakai macam macam syampoo tak jalan.. akhirnya buat pati macam ni baru jalan

BAHAN
SANTAN KELAPA (kadang kadang pakai yang kotak je )
ALOE VERA
Jika tak ade ALOE VERA boleh pakai OLIVE OIL

CARA PAKAI : lumur macam nak pakai minyak/serum rambut..atau sedang bersyampoo..sikat bagi sekata seluruh rambut, balut dengan tuala..30-45 minit bilas seperti biasa.. nak guna syampoo pun tak ade masalah .. mane tahu korang tak tahan dengan bau santan

maaf laa video haritu gaduh dengan ayam kali ni gaduh ke burung pulak

selamat mencuba dan share
semoga manfaat


Serlahkan Gaya Dengan Aksesori Di Aidilfitri, Ini Tip Pemilihan Gelang Yang Hijabi Perlu Tahu!

Gelang merupakan aksesori pelengkap yang mampu memberikan penampilan warna lebih menawan. Terdapat banyak jenis atau model unik yang boleh anda jadikan pilihan.

Namun, ada sesetengah wanita hanya mementingkan kecantikan gelang itu tanpa memikirkan sama ada ia sesuai dengan bentuk tangan mahupun personalitinya.

Berikut Hijabista tergerak untuk berkongsikan beberapa tip untuk Hijabi memilih gelang yang tepat dan sempurna, barulah gaya dan stail vass hingga menjadi sorotan ketika Syawal nanti!

Perkara paling utama dalam memilih gelang yang sesuai ialah dengan melihat ukuran tangan anda terlebih dahulu.

Anda perlu mencuba dahulu gelang tersebut agar ia tampak sepadan dengan bentuk tangan dan personaliti anda. Jangan memilih gelang yang terlalu longgar atau terlalu ketat.

Sesuaikan gelang yang dipilih dengan gaya hidup anda. Contohnya, jika aktiviti harian anda lebih santai dan menenangkan, pilihlah gelang yang mempunyai sentuhan feminin seperti gelang bermanik ataupun mutiara.

Jika aktiviti anda lebih aktif dan lasak, gelang yang diperbuat daripada metal ataupun kulit nyata cukup sempurna buat anda.

Gelang boleh didapati dalam pelbagai bahan dan material. Anda boleh memilih gelang mengikut cita rasa tersendiri sama ada gelang yang diperbuat daripada emas, perak, manik, kristal, mutiara dan sebagainya.

Jika anda sukakan gaya mewah, pilihlah gelang emas atau perak. Selain menunjang penampilan yang lebih menawan, gelang yang diperbuat daripada bahan ini mempunyai nilai yang cukup tinggi.

Gelang yang mahal tidak bererti ia mempunyai kualiti yang tinggi. Anda dinasihatkan untuk memilih gelang yang berkualiti tinggi agar ia mampu mendapat kepuasan saat anda memakainya. Selain itu, pilihlah harga gelang mengikut kemampuan anda.

Jangan membeli gelang disebabkan trend semata-mata. Apa yang lebih utama agar ia tampak sesuai dan sempurna pada pergelangan tangan anda.


Mudah Sahaja Hijabis Nak “Gemuk Pahala” & Masuk Syurga. Amalkan 4 Rahsia ini.

Setiap wanita Muslimah pasti mengimpikan syurga Allah. Panduan untuk mendapatkan apa yang dihajati ini hanya melalui empat rahsia. Jika keempat-empat rahsia ini dilaksanakan, insya-Allah, syurga sedang menantimu.

Amal Makruf, Nahi Mungkar. Dahulukan segala yang wajib dan niat kerana Allah s.w.t.

Anda bermula dengan sebuah niat, kemudian  berusaha menahan diri daripada makan dan minum, akhir sekali, berbuka puasa.

Mungkin orang yang tidak faham Islam, tidak akan nampak bahawa ini ialah latihan rohani dan jasmani untuk ahli syurga seperti anda.

Puasa selama sebulan berturut-turut bukan sahaja melatih ‘otot’ kesabaran dalam hati, tetapi menyihatkan tubuh badan secara semula jadi.

Wanita, anda memang golongan penduduk bumi yang dilindungi. Hijab dan pakaian labuh dan longgar bukan sahaja menutup aurat diri, tetapi membalut hati anda daripada perkara kemungkaran secara sendiri.

Pakaian Muslimah yang mengikut syariat itulah pakaian buat wanita syurga di atas dunia.

Berbanggalah anda menutup aurat dengan sempurna kerana mungkin itu petanda anda bakal ahli syurga jika memenuhi semua syarat yang lain. Selain pakaian, menjaga kehormatan diri juga bermaksud menjaga tingkah laku dan menjaga batasan dalam pergaulan.

Bayangkan jika suami anda meminta anda membuat air dan anda buatkan, ketahuilah malaikat sedang mencatat markah ke dalam kitab amalan anda.

Bertambah-tambah markah anda dalam misi ke syurga. Anda hanya membancuh minuman kegemarannya, bukan bertadarus 30 Juzuk.

Itu pun sudah “gemuk” pahalanya, apatah lagi jika anda melakukan ibadah sunat kerana suami, pasti di tahap obesiti kantung pahala anda!


Jalani Fasa Rawatan Kanser, Masih Boleh Lagi Bersolek Dan Menjaga Penampilan. Ini Petuanya!!

Sepanjang bulan Oktober, hiasi koleksi kecantikan anda dengan warna merah jambu untuk menunjukkan sokongan anda terhadap tujuan yang telah mempengaruhi kita semua dalam satu atau lain cara.

Mekarkan seri wajah dengan rutinkan kecantikan dengan menambahkan warna mekar pada penampilan anda, atau temui faedah perubahan kulit dari bahan-bahan kuasa berwarna kemerahan.

Sebarkan kesedaran mengenai kempen Kesedaran Kanser Payudara selama sebulan dengan cara apa pun. Oleh kerana barah payudara merupakan bentuk barah yang paling biasa di kalangan wanita di Malaysia (kira-kira satu daripada 19 wanita di negara ini berisiko, berbanding satu daripada lapan orang di Eropah dan Amerika Syarikat), rebutlah peluang ini untuk menjadikan diri anda dan orang tersayang yang diuji. Pengesanan awal menyelamatkan nyawa!

Mungkin di antara anda menghadapi fasa ini, namum masih boleh lagi bersolek dan menjaga penampilan. Petua dan senarai produk ini boleh membantu anda kekal cantik dan berseri dengan gaya penampilan yang positif.

Semasa menjalani rawatan barah, mungkin melihat perubahan pada tekstur atau warna kulit anda. Kemoterapi boleh menyebabkan anda kehilangan rambut, termasuk kening dan bulu mata. Perubahan ini biasanya bersifat sementara, tetapi rasa seperti tidak kelihatan boleh jadi menambahkan tekanan semasa rawatan.

Mencuba untuk melihat yang terbaik mungkin merupakan perkara terakhir di fikiran anda ketika berhadapan dengan diagnosis barah. Tetapi anda mungkin juga mendapati bahawa mempelajari beberapa teknik solekan baru untuk membantu anda kelihatan seperti diri anda yang normal membantu anda merasa lebih baik dan memberi anda keyakinan semasa menjalani rawatan.

Sebelum menggunakan sebarang produk penjagaan kulit baharu, semak dengan persatuan kanser anda, terutamanya jika masih menerima rawatan atau jika anda mengalami reaksi kulit. Berikut adalah beberapa petua untuk membantu.

Untuk mengelakkan jangkitan: Basuh tangan sebelum memakai alat solek. Beli solekan baru sebelum memulakan rawatan dan ganti eyeliner dan maskara setiap bulan.

Jika anda memerlukan produk untuk menghiasi kecantikan wajah anda dengan warna merah jambu. PINKTOBER! Sepanjang bulan Oktober, railah dengan warna hari-hari anda dengan warna merah jambu yang disukai dalam solidariti dan sokongan kempen kesedaran kanser payudara.

Rangkul sisi liar anda dengan warna yang menarik di garis air dengan eyeliner Fenty Beauty Flypencil. Padankan pelapik lembut baldu ini dengan bayang merah dan merah hati untuk benar-benar menyerlahkan mata, atau biarkan ia mempunyai momen tersendiri dengan hanya sedikit sapuan primer mata untuk mengekalkannya sepanjang hari.

Berseri-seri dalam rona bunga dengan koleksi pemerah pipi yang serba baharu daripada ratu kening, Anastasia Beverly Hills. Rangkaian ini adalah kali pertama jenama memasuki kategori pemerah pipi dan formula berkrim sudah pasti menjadi kegemaran anda. Tekstur yang lebih ringan meleleh dengan sempurna pada kulit untuk sentuhan warna yang kelihatan semula jadi dan berseri yang mudah disesuaikan.

Serlahkan peti penjagaan kulit anda dengan warna merah jamb, tetapi jangan terpedaya dengan pembungkusan bubblegum kerana botol ini membungkus campuran kolagen, koenzim Q10 dan asid hyaluronik yang berhati-hati. Untuk memastikan kestabilan formulasi dan kesegarannya, setiap bahan dilindungi dengan lapisan rumput laut semula jadi menggunakan Teknologi Enkapsulasi Proprietary Jepun untuk hasil yang optimum dalam setiap penggunaan!

Sebahagian daripada revolusi kecantikan yang dicipta oleh Rihanna untuk memberi peluang kepada setiap warna kulit mengalami cahaya yang mudah dan muda, Cheeks Out Freestyle Cream Blush ialah formulasi yang mudah digunakan untuk semua orang. Pigmen pemerah pipi berkrim ini berfungsi dengan sempurna untuk hari tanpa solekan sama seperti ia bercantum seperti mimpi di atas alas bedak, tanpa rasa melekit kerana berminyak.

Gabungan hyaluronik dan ekstrak konjac terkandung dalam koleksi Kiss Kiss Shine Bloom Guerlain, menghasilkan bibir yang dapat terhidrat yang kekal selama lebih dari 24 jam. Kini dalam sarung emas baru yang memukau perhatian, royalti bibir ini adalah imej kemewahan berkelas dan keghairahan tulen.

Rawatan wajah di rumah ini, warna merah lezat dari Pink Bentonite Clay yang membantu memperjelas dan memperbaharui semula kulit tanpa cela. Walaupun sifat pengelupasannya yang kuat, dengan PHA (Asid Poli-Hydroksi), anda tidak perlu risau tentang sebarang masa henti yang teruk kerana dengan adanya bahan-bahan seperti Minyak Biji Chia dan Sap Birch Nordic untuk menenangkan kulit. Ini bermakna bahawa semua orang, walaupun mereka yang mempunyai kulit sensitif, dapat merasakan keajaiban dan cahaya PHAT Facial!

Diilhamkan oleh petua kilat juru solek selebriti Korea, serum penonjolan pelbagai guna ini adalah gel ringan yang menerangi kulit dari dalam beberapa saat sahaja. Dibuat untuk hasil segera dan memperbaiki kulit untuk kesan tahan lama, Glow Niacinamide Dew Drops terdiri daripada buah tembikai untuk membekal kulit anda dengan Vitamin A dan C, Niacinamide, Asid Hyaluronik, Minyak Biji Moringa dan false Daisy.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.